
Turbo-Suslik

Kuidas lõpetada oma ajude keppimine ja hakata elama

Jõhker kiirsüsteem mentaalse sita lasundite väljarookimiseks

[NB! "Toores", toimetamata tekst!]
...oli kord muinasjutt
imekaunist võluaiast,
peidetust sügavale sisimasse...
Igaviku saladused ootavad sind seal,
et avada transtsendentaalse saladused.
Paraku on need annid
annetatud vaid neile, kes on piisavalt julged,
et laskuda omaenese Kaose Koobastesse
ja sisimas seista vastamisi
Katsumuste ja Kannatustega.
Kannatad selle välja --
suudad muutuda igavesti.


(Hypnotica, Kujutluse Sfinks)


6Sissejuhatus


6Tänusõnad


6Autoriõigused


7Disclaimer


9Eessõna asemel: kellele see raamat on


11Autorist ja süsteemi loomise ajaloost


13Teooria


13Süsteemist


15Alateadvusest


17Programmeerimine – «ümber» versus «de-»


18Muinasjutt algepisoodist


191. Minevik, luukered kapis ja vabadus


212. Polaarsused


223. Mõistuse tühjendamine. Inimese mõistus kui kõntsatünn


234. Isiksuse integreerimine ja defragmenteerimine


24Juhised alateadvusele


25Pendlid


31Süsteemi «filosoofilised» aspektid


34Praktika: esimene faas


34Töötlusmoodulite käivitamise ebatavalisest viisist


35Polaarsuste töötlemine


35Töötlusmoodul «Sulanda(mine)»


35Kuidas neutraliseerida polaarsusi


35Probleemide töötlemine


35Tegevuspõhimõte


35Töötlusmoodul «Tööta see läbi»


35Emotsionaalsete seisundite läbitöötamine


35Küber-Kähku – robot mineviku puhtaksrookimiseks


35Protokoll «Küber-Kähku»


35Polaarsuste nimekiri


35Emotsionaalsed klastrid [kobar, kimp, parv]


35Tööplaan


35Mis lõpuks välja tuleb?


37Praktika: teine faas


37Töö minevikuga


37Nimekirjade koostamine


37«Tšpok» ja «Hoppo». Intsidentide [juhtumite/sündmuste] läbitöötamine/töötlemine


37Töö probleemidega


37Veendumused


37Ringprotsessing


37Bablo/Papp/... võidab kurja – raha läbitöötamine


37Totaalne sulandamine


37Automaadid


37Automaatidest ja töötlemise totaalsusest


37Automaatide kasutamise strateegia


37Töö kiirused – millal oodata tulemusi


37Kui midagi jääb töötlemata


37Iseseisva töö ligikaudne kava


37Edasiliikumise etapid


39FAQ – korduma kippuvad küsimused


40Lühike spikker


41Lühisõnastik


42Lõppsõna





Sissejuhatus

Tänusõnad

Kõigile inimestele, kes eales on püüelnud Vabaduse poole ja andnud oma panuse kõigi täna[päeval] kättesaadavate tehnikate loomisse;

TFT loojale doktor Callahanile, samuti EFT loojale Gary Craigile (USA);

BSFF loojale Larry Nimsile (USA);

Terve plejaadi säravate tehnikate – PEAT, DP-4 jt – loojale Živorad Slavinskile Serbiast;

«Mõistuse analüüsi» autorile Dennis Stevensile;

Rändurile hulga oivaliste ideede ja läbitöötatava materjali eest

«Mängude protsessingu» autorile A.V.Ussatševile mitme hinnalise idee eest, milleta süsteem olnuks vähem efektiivne

Oleg Žuravskile suurepärase idee eest ühendada otsene töö alateadvusega ja mistahes efektiivsed tehnikad;

Kõigile koodnimetuse «Suslikud» all praktiseerinud töögrupi liikmetele, kes töötasid koos minuga uute tehnikate kallal, toetasid mind, jagasid minuga nii edu kui nurjumisi, elasid üle kõik «lendu​tõusud» ja «kukkumised»;

Minu armastatud naisele Oksanale. Ilma temata poleks seda raamatut üleüldse.

Autoriõigused

Autoriõigus raamatus toodud alateadvuse-programmidele ja kirjeldatud tehnikatele tööks alatead​vu​se​ga kuulub D.J.Ljouškinile.

Varalised õigused kuuluvad tervikuna holdingule Wales Tech/Cyprus.

Tehnikate PEAT, DP-4 autoriõigus ja nende nimetused kuuluvad Živorad Slavinskile.

Tehnika BSFF autoriõigus ja tema nimetus kuuluvad Larry Nimsile.

Tehnika EFT autoriõigus ja tema nimetus kuuluvad Gary Craigile.

Käesoleva raamatu ühtki osa ei tohi publitseerida või levitada mistahes viisil, sealhulgas elektroo​niliselt, ilma õiguste valdaja – kompanii Wales Tech/Cyprus – kirjaliku loata. Raamatut tervikuna võib piiramatult levitada ainult elektroonilises vormis Adobe Acrobat PDF-i kujul tingimusel, et raa​ma​tu teksti ja temas leiduvad hüperlingid säilivad muutmatul kujul. Mistahes autoriõiguste rik​ku​mine on karistatav vastavalt kehtivale Venemaa, Euroopa ja Rahvusvahelisele seadusandlusele.

Raamatu elektroonilise vormi tasuline levitamine on keelatud ja seadusega karistatav. Raamatu levitamine paberkandjal ilma õiguste valdaja kirjaliku loata on keelatud.

Disclaimer

Ametlik osa:

Ei autor, õiguste omanikud ega käesoleva raamatu levitajad ei kanna absoluutselt mitte mingisugust vastutust mitte kellegi ees mis tahes otseste või kaudsete tagajärgede eest, mis võivad tekkida käesoleva raamatu läbilugemise ja/või mistahes selles kirjeldatud tehnikate ja raamatus leiduva informatsiooni rakendamise tulemusel.

Raamatus kirjeldatud tehnikaid on keelatud kasutada isikutel, kes ei ole veel saanud 18 aastat vanaks. Samuti on tehnikate kasutamine keelatud isikutel, kellel on [diagnoositud] ajukasvaja, langetõbi, kõrge vererõhk (üle 180/100 mmHg), psüühilised haigused ja/või keda ravitakse psühhotroopsete vahendite ja trankvillisaatoritega. Kategooriliselt ebasoovitav on antud tehnikate kasutamine raseduse ajal.

Käesoleva raamatu edasilugemine tähendab, et lugeja on täielikult nõustunud ülaltoodud tingimused, samuti et ta loobub igaveseks täielikult ja absoluutselt igasugustest mistahes laadi pretensioonidest autori, õiguste omanike ja raamatu levitajate vastu tulenevalt raamatu lugemise ja kasutamise mistahes tagajärgedest või tagajärgede puudumisest. Eelnevast (või selle mistahes osast) keeldumise korral olete te kohustatud koheselt sulgema käesoleva faili ja katkestama selle dokumendi lugemise.

Mitteametlik osa:
Kõik, mis selles raamatus kirjas, kajastab minu isiklikku kogemust tööst kirjeldatud tehnikatega. Ma ei pretendeeri olema viimase instantsi tõde, ega väida, et minu nägemus teemast on ainuõige; ma kirjeldan kõigest iseenda ning mulle teadaolevate inimeste praktilist kogemust, kes on tegelenud selles raamatus kirjeldatud praktikatega ja jaganud minuga oma kogemusi ning mõtteid. Täiesti võimalik, et milleski ma eksin ning midagi võiks teha paremini ja efektiivsemalt, ent minu jaoks on see ebaoluline – mina, nagu teisedki, sain täiesti konkreetsed tulemused, mis annab mulle aluse pidada minu poolt pakutavat lähenemisviisi efektiivseks, saavutamaks teatud tulemusi ja teatud inimgrupi puhul.

Ma ei taga, et käesolevas raamatus kirjeldatavate tehnikate abil saavutate te mingid garanteeritud, kindlalt ettemääratud tulemused. On väga suur tõenäosus, et te need tulemused saavutate, kuid selgepiirilisi garantiisid siin pole ega saagi olla. Nagu ka muude alateadvusega, ja üldse «ajudega» töötamise metoodikate puhul, sõltub väga palju teie algsest seisundist – s.t kui kõvasti p****s te olete, kui reostatud teie «ajud» on, palju teil luulusid on ning milliseid nimelt; palju prahti minevikust kaasa veetakse, palju te üldse ise endast aru saate; aga eelkõige sõltub tulemus teie valmidusest tulemus saada; mida üldse sisaldab mõiste «valmidus», saate lugeda järgmises osas.

Kui teil on reaalsed, tõsised psühhiaatrilist laadi probleemid, ärge kasutage neid tehnikaid ise​seis​valt, vaid üksnes raviarsti nõusolekul ja otsese jälgimise all. Pange tähele: selles raamatus kirjel​da​tud tehnikad ei ole mõeldud psühhiaatriliste probleemide raviks ega diagnoosimiseks. Ma ei vastuta põr​mugi kõige selle eest, mis võib teiega toimuda raamatus kirjeldatud tehnikate kasu​ta​mi​sel. Jätka​tes selle raamatu lugemist, võtate te automaatselt omaks, et olete tutvunud nende hoiatustega, olete teadlik kõrvalnähtude võimalikkusest ning kohustute mitte esitama pretensioone mulle, kui oma «ajud» päriselt murrate. Teisisõnu: mõelge, enne kui midagi teete. Tõsiste psüühika​prob​lee​mi​de​ga kodanikele, nagu ka idiootidele, kes ei saa aru, mida teevad, on selle raamatu lugemine kate​goo​riliselt vastunäidustatud.

Töö käigus võib toimuda mingite asjade taas-stimuleerimine, mis võib põhjustada mitmesuguste füüsiliste hädade [/mädapaisete] ajutist tagasipöördumist – vahel on nad päris valusad (õnneks on see ajutine nähtus), samuti mitmesuguseid negatiivseid emotsionaalseid seisundeid. «Ajude puhtaks​rookimise» käigus kasvab – seejuures üsna äärmuslikult – teie tahte vägi, seetõttu hakkavad soovid täituma hulga kiiremini, vahel sõna otseses mõttes otsekohe. Kusjuures nii «head» kui «halvad» – seetõttu võib toimuda terve rodu (esmapilgul) ebameeldivaid nähtusi «välises» elus. Kui te mõistate, et te ise, omaenese tahtega (pole oluline, kas teadvustatult või teadvustamata), olete nad loonud – siis suudate te neid ka korrigeerida; ent kui te, nagu enamik inimesi ümberringi, süüdistate oma ebaõnnestumistes teisi inimesi või «asjaolusid», saab teil vist olema raske. Nii et kui te kardate ajutisi raskusi, või muutusi elus, mis suure tõenäosusega ilmnevad töö käigus – siis parem ärge alustage, vaid ronige tagasi oma sooja urgu ja magage edasi.

Töö käigus kaovad paljud teie veendumused ja illusioonid, emotsionaalne tasakaal nihkub rahuliku, emotsioonivaba, tasakaalustatud hoiaku ja pohhuismi
 poole. Kui teile on pisarateni kallid teie illusioonid või veendumused, nagu ka hala ja hüsteeriad (mida inimesed oma naiivsuses peavad «tõelisteks emotsioonideks») – siis ärge tegelge nende tehnikatega, et vältida pettumust. Tasub mainida, et jutt ei käi sellest, et lahti öelda rahast või materiaalsetest väärtustest, ehkki suure tõenäosusega muutub väga palju ka suhetes nendega.

Selles raamatus kirjeldatud tehnikad ei ole mõeldud tööks füüsiliste vaevustega ega nende diagnos​ti​kaks. Vaatamata sellele, et mõned haigused võivad ise kaduda mõistuse «prügist» puhastamise käi​gus, kuna olid tolle «prügi» olemasolu otsene tagajärg, ei garanteeri ma, et raamatus kirjeldatud tehni​katega õnnestub lahendada mingeid terviseprobleeme. Palun kasutage professionaalsete medit​siinitöötajate abi oma terviseprobleemide lahendamiseks.

Selles raamatus kirjeldatud metoodikad ja tehnikad on mõeldud eranditult iseseisvaks kasu​ta​miseks. Kui te kardate töötada iseseisvalt, pole kindlad oma võhmas, pole valmis iseseisvaks tööks, või vajate õpetajat, gurut või treenerit – ärge tegelge nende tehnikatega.

Alla 18-aastastel isikutel on selles raamatus kirjeldatud tehnikate kasutamine keelatud.

Üldiselt – kasutage siinseid tehnikaid omal vastutusel. Kui te pole millegi ülalöelduga nõus, olete te kohustatud selle raamatu lugemise koheselt katkestama.

Kallid naised! Tungivalt soovitan siinsete tehnikatega töötamist vältida rasedatel ja rinnaga toitvatel emadel. Nende kasutamisel võib toimuda väga suure hulga nn «mentaalse massi» väljaheide, s.h negatiivse emotsionaalse sisuga, mis võib kahjustavalt mõjuda teie lapse tervisele. Lisaks sellele on töö käigus ajus tehtavate arvutuste ja muutuste mahud sedavõrd suured ning energiakulu niivõrd tõsine, et isegi ilma negatiivse mentaalse massita võib loote tervis kannatada. Kasutage siinkirjeldatud tehnikaid kas enne rasedust või siis, kui olete rinnaga toitmise lõpetanud.

Käesolev süsteem ei ole Živorad Slavinski süsteem, ei ole Živorad Slavinski uuritud ega aprobeeritud ja ei oma mingit seost Živorad Slavinski «Hingeliste Tehnoloogiatega» (v.a et mõned ideed, mida on rakendatud Slavinski tehnikates, olid süsteemi loomise lähtepunktiks). Kui soovite läbida protsessingu Slavinski tehnikate järgi, pöörduge suvalise PEAT-protsessori poole, kuna käesolev süsteem ei asenda teda ühelgi viisil, neil on täiesti erinevad põhimõtted ja eesmärgid.

Samuti ei ole süsteemil midagi ühist saientoloogia ega ühtki tüüpi oditingu või protsessinguga ega ole kutsutud neid asendama või täiendama. Sama kehtib ka mistahes psühholoogia, teraapia või NLP suhtes.

Eessõna asemel: kellele see raamat on

Kui te olete üks neist, kes on lõpuks aru saanud, et teie elu- ja psühholoogiliste probleemide allikas olete teie ise, mitte keegi teine – teie ise kui selline, s.t kõik see, mida nimetatakse teie isiksuseks, kogu see sitalaadung teie peas, mida nimetatakse veendumusteks, uskumustekis, kompleksideks, solvumisteks, psühholoogilisteks traumadeks, kiiksudeks, hirmudeks, teie minevikuks, teie oodata​vaks tulevikuks; 

Kui te mõistate, et kogu selle «kupatuse» väljaviskamisele lihtsalt pole alternatiivi (muidugi kui te tahate elada, mitte vegeteerida);

Kui sõnad «teadvustatud» ja «automatismidest vaba» pole teile sõnakõlks, vaid nendesamade «tead​vustatu» ja «vaba» iha kütab teid kustumatult;

Kui te mõistate, et «vabadus» on sisemine kategooria ja ükski väline hüve ei tee teid vabaks;

Kui te tahate viimaks saada mingeid konkreetseid tulemusi ja tunda, mis asi see vabadus siis on – vabadus saastast oma peas; vabadus kahestumisest; vabadus siltidest, mida mõistus kleebib kõigele ümber​ringi; vabadus võõrastest veendumustest ja uskumustest, mida te elu jooksul külge olete korja​nud; vabadus hirmudest, luuludest ja kompleksidest;

Kui te tahate lõpuks ometi elada Siin ja Praegu, mitte taga ajada mingit müütilist «elu pärast» («saan ülemjuhataja ametipostile ja vaat' siis elan inimese moodi»);

Kui te olete juba tüdinud oma aju piinamisest, neelates tonnide kaupa kirjandust, külastades semina​re ja lugedes lõputut hala foorumites ja blogides;

Kui te olete valmis töötama ja mõistate, et liugu lasta ei õnnestu;

Kui te olete valmis minema läbi kogu oma saasta, seisma silm silma vastu kõigi oma deemonitega, kogu kurjuse ja jubedusega, mis on teis ja teie minevikus, vaatamata kogu valule ja kannatustele, mida see teis esile võib kutsuda;

Kui te mõistate, et ükski «guru-muru» ega «õpetaja» ei saa teie vabaduse jaoks anda tegelikult mitte midagi peale jalahoobi, et te lõpuks ometi kergitaks oma paksu pee toolilt ja hakkaks lõpuks ometi latramise asemel midagi ka tegema;

KUID ei soovi seejuures kulutada aastaid praktikatele, meditatsioonidele ja igasuguse jura lugemisele – siis on võimalik, et teile pakuvad huvi tehnikad, mida kirjeldatakse selles raamatus.

Ent kui te arvate, et veel keegi peale teie, isiklikult, on vastutav kõige teiega toimuva eest, või kui te ei soovi töötada ega ole selleks valmis, või teie hinnalised halad ja tragöödiad (oi-oi-oi!) on teile kallid, või kui soovite, et keegi teine teie eest midagi ära teeks – paneks käe laubale ja tervendaks, või annaks võlutableti, mis lahendab teie probleemi, või võtaks käest kinni ja juhiks leebelt läbi kõigi raskuste õnnelikku, vabasse «homsesse», kui te ei soovi või kardate kannatusi, valu ja depre​kaid – sulgege see raamat, sest seda lugedes te lihtsalt raiskaks oma aega.

Samamoodi tasub teha neil, kel omi ajusid pole, ja kes kavatsevad silgata oma lemmik-skiso​tee​ri​ku​te​foorumisse, et paluda oma tähtsuse ja tarkuse tajumisest puhevil lemmik-«foorumigurul» «soo​vi​ta​da, kas tasub selle tehnikaga tegelda». Ei tasu, võin kohe öelda. Ärge mitte alustagegi: kui pole pii​sa​valt ei ajusid ega vastutustunnet, et iseseisvalt otsuseid vastu võtta – tähendab, need tehni​kad pole teile.

Lühidalt: see raamat on inimesele, kes tahab, on valmis ja suudab muutuda -- mitte lõksutada fooru​mi​tes ja seal lõputult mentaalset nätsu nühkida. Inimesele, kes hakkab tööle, mitte halama, vingu​ma, nuttu pressima ja kaeblema, et maailm on ebaõiglane ja inimesed õelad või tehnikad viletsad, «mittetöötavad». Raamat on seega praktikutele – harilikele poistele ja tüdrukutele, onudele ja tädi​de​le, vanaisadele ja vanaemadele («parem hilja kui mitte kunagi»), kes on otsustanud võtta oma «ajud» enda kätte ja ennast muuta.

Selle raamatu ülesanne ei ole uue sekti, grupi või kiriku loomine, samuti pole edaspidi kavas korral​dada seminare, välja õpetada mingeid õpetajaid, treenereid jne. Ma pole mingi õpetaja või treener, ma olen tavaline inimene. Lihtsalt ma lapin oma «ajusid», sest tahan elada terviklikku elu. Mind ei huvita maailma päästmine, kogu inimkonna õnnestamine või «vaevatute» avitamine. Ent ma tean, et on mingi hulk inimesi, kes vajavad just sellist tüüpi töövahendeid, mille abil minagi töötan. Nii ma kirjutasingi selle raamatu: kokkuvõtte neist teadmistest ja konkreetsest praktilisest kogemusest, mis ma olen saanud «oma pead parandades» töö käigus, ning nende inimeste teadmistest ja kogemustest, kes töötasid koos minuga. Lühidalt: teie ees pole mitte mingit värki Tee mingit värki Õnneni, vaid lihtne töövahend; ja põhimõttelise tähtsusega on, et iseseisva töö vahend. See on võtmesõna, jutt käib isiklikust, iseseisvast tööst iseendaga ilma õpetajate, juhendajate, gurude, svamide, juhtide jms-ta.

Ma olen veendunud, et igaüks, kes päriselt tahab oma «ajud» korda teha ja on selleks valmis (s.t mitte üksnes ei jaura, et oleks ju tore teha seda või teist, ega proovi aeg-ajalt paari minuti kaupa järjekordsest blogist kokkuloetud tehnikat, vaid on päriselt valmis töötama ja muutuma ning mõistab, mida ta nimelt teeb), suudab seda teha ise. Täiesti iseseisvalt, parajalt kiiresti, ja mitte liialt koormavaid protseduure kasutades (mõned probleemid võivad küll üksi lahendamiseks olla keerulised, kuid pole midagi võimatut). Neid protseduure kirjeldatakse selles raamatus äärmiselt konkreetselt.

Ma ei luba lihtsaid lahendusi. Parasjagu kiired muutused – jah, võimalik ja isegi tõenäoline. Aga ei mingit «niisama». Vaja on tööd teha, ja ka kiiruse eest tuleb tasuda. Milline see tasu täpselt on, saate edaspidi teada peatükis «pendlitest».

Kui te olete valmis konkreetseks tööks ja, võimalik, teatud raskusteks, valuks, kannatusteks ja pettumusteks – lugege edasi. Kardate raskusi või otsite kergemat teed, või järjekordset teooriat või «läbitud koolitust tunnistusega lõpetamise kohta», et oma pööning veel rohkem kola täis toppida – kerige kuradile. Praktiliselt kõik selles raamatus on laus-praktika, igasuguse teooria järele kobige mistahes foorumisse.

Ja veel. Muuta oma elu või mitte, on igaühe oma asi, minul on täiesti savi, kas kügelete jätkuvalt pees või ronite sealt välja. Ma ei kavatse kedagi milleski veenda või ära rääkida. Ma ei kavatse kelle​gagi ega milleski vaielda, tõestada oma tegevuse «õigsust» või pakutavate metoodikate efek​tiiv​sust. Kas võtate ja kasutate, või jätate. Vaat' selline lihtne filosoofia. Rahulolematud, vas​tu​vaid​le​jad, oma pühas puutumatus õiguses kindlad – siirduvad otse pekku.

Ma ei väida, et toodud süsteem on kõige efektiivsem, parim, jne. Pole olemas «parimaid» või «kõige efektiivsemaid» tehnikaid ilma konkreetse kasutajata. Seetõttu on antud süsteem lihtsalt üks palju​dest tänapäeval saadaolevatest töövahenditest, mis võib olla väga efektiivne teatud inimtüübi jaoks, kes on valmis tema abil töötama. Kui te kuulute sellesse tüüpi ja saate niiviisi töötades tule​mu​se – olen siiralt rõõmus. Kõik ülejäänud aga – mis parata, otsigu midagi, mis sobib neile. Või jätku otsimata; see on juba nende oma asi.

Need tehnikad ei sobi ühe-kahe probleemi efektiivseks lahendamiseks. Tehnikad on suunatud ku​mu​latiivse transformeeriva efekti saavutamisele mentaalse materjali hiigelmassiivide läbitöötami​se​ga, mitte üksikute protsesside tulemusele. Kui teid huvitab lihtsalt võimalus «vabaneda paarist luu​lust», pöörduge suvalise PEAT-protsessori poole, ja ta aitab teil seda teha kiiresti ja efektiivselt (enamasti).

Ja lõpetuseks. On märgatud, et need tehnikad toimivad kõige paremini inimestel, kellel enam pääsu pole. See tähendab kui olete nii plindris, et valida on ainult, kas köis kaela või täielikult muutuda, ent ei tahaks anda ennast lõhki kiskumiseks ka mingite silmaklapistatud sektantide, «armastust pilgeni täis» opakate või muude «Üleüldise Õnne» kuulutajate kätte – siis saate te tõsiseltvõetavad tulemused, ning teid ei morjenda ükski kõrvalnäht ega ajutine kannatus. Siis teete te tööd ega hõlju pilvedes või pirise nurgas – ning saavutate kiired ja tõelised tulemused. Kes aga «justkui sooviks muutuda» või «arvab, et võiks tegeleda mingisuguse enesetäiustamisega» või kujutleb, et «poleks paha endaga viimaks midagi teha» – vaevalt küll nende tehnikate abil tulemuseni jõuab, kuna pidurdab ennast ise. Kuna tegelikult ei taha ta midagi, vaid niisama, igavusest onavad oma aju kallal. Nii et kui olete tõepoolest meeleheitel – ärge tõtake mürgi või köie järele, vaid võtke endale 3-4 kuud, alustage tööd, ja võimalik, et te ei põrutanudki märgist mööda. Ent enne otsustamist lugege see raamat lõpuni läbi.

Autorist ja süsteemi loomise ajaloost

Siinkohal on kombeks rääkida, kui vinge ma olen ja kuidas ma juba 20 aastat täiustan oma unikaalseid leiutisi; et ma sain Otseülekande Svami Kukupikalilt, kui teda Indias tema asramis külastasin, ning et viimased 30 aastat olen tegelenud enesetäiustamisega, olles käinud sadadel juhtivate ekspertide koolitustel, saanud kümneid diplomeid ja sertifikaate, mul on 1000 tundi praktikat mingi napaka «protsessorina» ning ma olen rahvusvaheliste organisatsioonide liige ja 43 raamatu autor, mida on tõlgitud 82 keelde. Kõik selleks, et te loeks minukirjutatut mitte kahtluste ja umbusuga, vaid mõistaks kohe, et ma olen tõeline, vinge vend, liige, korrespondent ja nii edasi, ning seetõttu kõik, mis ma kirjutan, on vinge juba seetõttu, et kirjutasin mina.

Aga ma otsustasin sellest õilsast kombest taganeda ja rääkida tõtt.

Minu nimi on Dmitri Ljouškin, praegu elan ma Piiteris. Olen 41-aastane, (õnnelikus) abielus. Olen tavaline inimene, sisuliselt «tänavalt». Mitte psühholoog (jumal halastas), mitte psühhiaater, mitte «mitmekordselt kõrgharitud» – isegi ülikooli pole lõpetanud. Lihtsalt ühel päeval mõistsin, et pean oma «ajud» korda tegema, sest vanaviisi edasi elada poleks saanud: tee oli püsti ees ning tema suund vägagi ühemõtteline – täiesti persse.

Konks on selles, et «isiksuslik areng», «vaimsus» ja muud sedasorti «vigurid» tõepoolest huvitasid mind ja mõninga järjekindlusega olin ma nendega tegelenud viimased 20 aastat või kauemgi. Praegu mõistan, et see oli tühi ajaraiskamine – kõik oli kokkuvõttes algeline aju-onanism. Sadade raamatute lugemine, gigabaitide audio kuulamine, lõputu jaur foorumites ja blogides omasuguste onanistide seltsis, seminaridel käimine – ei andnud praktiliselt MITTE MIDAGI konkreetsete probleemide lahendamiseks, välja arvatud järjekordne ports vaimset jampsi ja järgmine kuhi mingeid kontseptsioone. Sain justkui järjest haritumaks ja haritumaks, «teadsin» (nii mulle tundus) üha enam, aga kasu oli ümmargune null. Ja «täiesti perses» üha kiirenev lähenemine nagu öelnuks: vennas, vale vagu ajad.

Esimene samm teel tervenemisele (vähemalt osalisele) oli enesele tunnistamine, et tuleb «ajud» ära lappida. Et just mina ise, mitte keegi teine, on mu elu perse keeranud, et just mina ise olen selle perse tekitanud, aga kui nii, siis just mina olen ka see, kes mu sealt välja saab koukida. Ma mõistsin, et mitte keegi pole süüdi minuga toimuvas, välja arvatud ma ise (ja ka sõna «süü» on põhi​mõtte​liselt kasutu – on selline mõiste nagu «isiklik vastutus»). Ja seega ainus viis persest välja pääseda on rookida oma «ajudest» välja sitt, mis tekitaski päevast päeva perset minu elus.

Järgnes efektiivsete töövahendite otsimine ja leitud vahendite kasutamine. Töövahendite esimene laine kujutas endast kõikvõimalikke «vigureid» enda «ümberprogrammeerimiseks». Hüpnoos ja enesehüpnoos, binauraalsete löökide generaatorid, igasugused tehnilised vidinad – pikaajalises perspektiivis praktiliselt nulltulemus. Siis taipasin, et pole mõtet värsket värvi määrida vanale seina​le, kuna värv hakkab varem või hiljem kestendama ja kogu vana jõledus ilmub kogu hiilguses taas nähtavale. Nii jõudsin ma de-programmeerimise, s.t mõistusest rämpsu eemaldamise kontsept​sioo​nini, selmet seda rämpsu maskeerida, ümber kujundada või elavdada, ja alles töö deprogram​mee​rimistehnikatega tõi lõpuks kauaoodatud, tõsise, tuntava tulemuse.

Esimene oli Gary Craig'i (USA) loodud EFT (Emotional Freedom Technique, emotsionaalse vabaduse tehnika). Hea asi, aga tüütu – muide, neile, kes pole valmis ennast täielikult ümber kujundama, võib ta kasulik olla. Nimelt EFTga hakkasin ma urgitsema minevikusaasta esimestes kihtides, taibates täiesti intuitiivselt, et vanu jamasid lahendamata pole mul ka normaalset olevikku loota. Tulemused kahtlemata olid, kuid töö oli võrdlemisi aeglane ja tüütu (ning valulik – püüdke 4 tundi jutti ennast näppudega igasugustesse kehapunktidesse koputada, ma kohe vaataks).

Mina ihkasin saada midagi lihtsamat ja efektiivsemat – ja «imetabasel viisil» sattus mu nobedate näppude vahele BSFF – Larry Nims'i (USA) loodud metoodika otseseks tööks alateadvusega. Hakkasin visalt tegelema BSFF-iga, töötasin läbi piraka kuhja saasta peas (üksiti mõistes, et minu algsed arusaamad nimetatud toote kogusest standardsel homo sapiensil olid äärmiselt alahindavad), ja isikliku ning teiste kogemuse põhjal kirjutasin raamatu BSFF-ist. Raamat ringleb venekeelses internetis siiani ning võib-olla olete teiegi seda lugenud.

BSFF oli oluliselt kiirem ja lihtsam kui EFT, ning tegi ära teatud töö, ent sellegipoolest oli tüütu kaa​pida sadades probleemides, millest osa, pealegi, ei tahtnud kuidagi laheneda. Algas uus otsing, ja taas saabus mulle «imetabaselt» info geniaalse serbia psühholoogi ja tõelise Meistri Živorad Sla​vin​s​ki süsteemi kohta. Sama imetabaselt sattusin ma Slavinski seminarile Kiievis, kus õppisin «neid vigu​reid». Alustuseks rakendasin tema süsteemi enda peal, ja töö kiirenes oluliselt. Elu kvaliteet hak​kas muutuma täiesti tuntavalt. Slavinski protsessid on tõenäoliselt võimsaimad tänapäevaks saada​olevad tehnikad tööks eraldiseisvate probleemidega, ning ainus, mis mind nende juures ei rahuldanud, oli kiirus.

Vaadake, ma olen piisavalt laisk inimene. Kainelt võttes saan aru, et tegeliku vabaduse jaoks on vaja läbi töötada mitte lihtsalt sadu probleeme, vaid isiksus täielikult ümber kujundada, aga sellegi​poo​lest polnud ma valmis veetma aastaid «töös endaga» – sest, kurat küll, töö tööks, aga millal siis elada? Tahaks ju kõike ja kohe, ja leivata. Mina tahtnuks midagi, mis võimaldanuks saavutada seda nädalate ja kuudega. No olgu, 3-5 kuud võin ma pühendada igapäevasele tund-päevas tööle, ent tuhnida kujuteldavates probleemides tundide kaupa – sellest sai isu täis juba BSFF käigus.

Ja loomulikult sai mu soov leida midagi sama efektiivset, aga «lihtsamat ja kiiremat» taas tasutud: minu hea tuttav Oleg Žuravski, nutikaim kutt, kes seal ajal samuti palju Slavinski tehnikatega tegeles, tuli välja oma lihtsuses geniaalse ettepanekuga, et nagu BSFFis, nii ka teistes tehnikates teeb reaalse töö nii kui nii alateadvus, ja see annabki meile võimaluse kogu krempel optimeerida ja automatiseerida.

Kantuna sellest ettepanekust, oma teadmistest BSFF vallas ning Slavinski suurepärastest ideedest, samuti virnast mulle selleks ajaks teada olnud tehnikatest ja metoodikatest, asusin looma uut süsteemi, millele järgnes mitu kuud viimistlemist, täiustamist, ja muidugi katseid «jäneste», eelkõige ise​en​da peal. Täpselt siis algasidki tegelikud, kiired, võimsad muutused, mis toimusid sõna otseses mõt​tes nädala jooksul – ning vahel hakkas põhjalikkusest ja kiirusest lausa imelik. Täitus «idioodi unistus»!

Kõige kirjeldatu tulemus kondenseerus sellesama raamatu kujule, mida praegu loete. Edasi sõltub kõik teist – kas võtate tehnika, töötate ja saate tulemuse, või jätkuvalt kannatate, halisete ja kaeblete elu üle. Selles raamatus kirjeldan ma töövahendit, mida olen testinud isikliku kogemusega, mis on suure arengupotentsiaaliga, aga kas teda rakendada või mitte, peate ise otsustama, sest teie elu on ju täielikult teie kätes. Otsustage.

Teooria

Süsteemist

Selles raamatus kirjeldatud tehnikad on piisavalt järjekindla süsteemi aluseks, mis võimaldab (teatud tingimuste täitmisel, eelkõige inimese enda valmisolekul) saavutada rekordiliselt lühikese ajaga (mõni kuu) olulisi muudatusi oma psühholoogilises seisundis, oma maailmapildis ja suhetes ümbritseva universumiga.

Kõik need tehnikad baseeruvad alateadvusega töötamise põhimõtetel, kasutades alateadvusele eel​ne​valt seatud programme. Selles mõttes sarnanevad nad BSFF-iga, millest olete ehk varem kuulnud või koguni praktiseerinud seda süsteemi mingi tulemuslikkusega. Kuid on ka rida olulisi erinevusi BSFFist – nii töö strateegias kui selles, kuidas alateadvus töötleb mentaalset materjali.

Alustame strateegiast. Käesoleva süsteemi kui töövahendi kasutamise eesmärk on lõpetada oma ajude pidev keppimine ja üle minna elamisse kui protsessi. Selle seisundi saavutamise võtted on:

1. Vabanemine oma minevikust – see tähendab täielikult läbi töötada kõik mineviku negatiiv​sed hetked, kõik traumad, solvumised, igasugused praeguses hetkes leiduvate probleemide juured. Minevik kaotab praktiseerija jaoks lõpuks oma reaalsuse, muutudes selleks, mis ta tegelikult on: arhiivikirjete kogumik, mitte kohutav, deemonitest kubisev koobas. Tähtsaim tegur on järgmine: see pole mingil juhul mineviku sündmuste ja nendega seotud traumade allasurumine, mineviku unustamine või toppimine «sügavamale alateadvuse salasoppides​se». Tegu on kõigi sündmuste tegeliku läbitöötamisega, mis vabastab nad pingest, mis oma​kor​da annab võimaluse teadlikult, probleemivabalt andestada ja lahti lasta kõik, kes või mis oli. Pärast seda võib traumeerinud episoode kui tahes palju kordi mälust välja kutsuda, taas läbi elada, meenutada jms, ent ainus emotsioon, mille nad veel esile kutsuvad, on igavus ja arusaamatus stiilis «mida ma selles pahnas küll tuhnin?». Mineviku täielik läbitöötamine ja sellest vabanemine on üks psüühilise tervise, vabaduse ja käesoleva hetke teadvustamise tähtsamaid tagatisi. Süsteemis pööratakse väga palju tähelepanu tööle minevikuga. Muide, koos minevikuga kaob ka tulevik – ning elada «siin ja praegu» muutub täiesti reaalseks, mingeid erilisi pingutusi või harjutusi nõudmata tuleb see iseenesest, lihtsalt tagajärjena, kui võimaldate.

2. «Mõistuse depolariseerimine» – kõigi mõistuses leiduvate polaarsuste järjekindel neutrali​see​ri​mine, mis lõpptulemusena viib tunnetuse mitte-hinnangulisuse ning reaalsuse nägemise ja vastuvõtuni sellisena nagu ta on – lõputute siltideta, mida mõistus riputab kõigele ümber​ringi. Polaarsustest räägib põhjalikumalt üks järgnevatest peatükkidest.

3. Mõistuse tühjendamine – välja visatakse eranditult kõik veendumused, ideed, uskumused, mina-pildid, kujutlused maailmast ja tema toimimisest, inimestest, sellest, kuidas peab ja kuidas ei pea elama, ja nii edasi. Kõik see värk pole muud kui illusioonid, mille me mitme​sugus​tel põhjustel teistelt omaks oleme võtnud või ise leiutanud, ja mis määravad meie vastu​võtufiltrid, mis, omakorda, määravad kogu meie elu. Täites oma mõistuse selle kila-kolaga, piirame me ennast ise üha karmimalt, ajades ennast üha väiksemasse karpi. Mõis​tu​se tühjendamine hirmudest, umbusust, usaldamatusest, vanadest veendumustest, teadmis​test, kunagi vastuvõetud piiravatest otsustest jms on samuti üks süsteemi nurgakive.

4. Isiksuse integreerimine. Inimese isiksus on hakitud, lõhutud tuhandeteks killukesteks, või «alam-isiksusteks», mis on elu jooksul mitmesuguste sündmuste tagajärjel «iseseisvunud». Mil​lisest «terviklikkusest» saab üldse rääkida, kui «standardne inimene» on lihtsalt hulga kind​laksmääratud ajal välisärritajate mõjul automaatselt toimivate alam-isiksuste kollekt​sioon? Õigus, ei mingist. Terviklikkus on võimalik vaid siis, kui killustatust pole. Ja nimelt killustatuse kaotamine ja terviklikkuse taastamine toimubki aja jooksul ja järk-järgult käes​oleva süsteemi protsesside rakendamise tulemusena.

Üks väga tähtis selgitav märkus. Me ei «kustuta» oma mõistusest midagi – ei toimu mingit mälu likvi​deerimist ega ajupesu. Kõik mälestused on endiselt kättesaadavad, kuid neist koristatakse [emotsionaalne] laeng, ja nii muutuvad nad tavalisteks arhiivikirjeteks, mida nad tegelikult ju ongi. Veendumusi ja uskumusi ei eemaldata mingi maagilise kustutuskummiga – ent pärast nende laengu ja neid toitvate juurte kadumist muutuvad nad üleliigse prügi hunnikuks, mille inimene lihtsalt mitte​vajalikuna välja viskab nagu tavalise jampsi ja jama. Emotsioonid ei kao – kaob emotsioonide aval​dumise automatism. See tähendab enam nad ei «löö lõkkele» täielikul zombi-autopiloodil, nagu ena​mikul ümberolijail. Mistahes emotsioonid kogu emotsionaalsest spektrist on soovi korral kogetavad, kuid fakt on, et praktiseerija eelistab enamasti olla emotsioonitus, neutraalses ja tasa​kaalus​​tatud seisundis. See on lihtsalt valiku ja energeetilise otstarbekuse küsimus.

Taktikasse puutuvas tahan märkida järgmisi asjaolusid:

1. Praktika, praktika ja veel kord praktika. Probleeme lahendatakse nendega reaalselt tööd tehes – s.t probleemi juuri ja kogu neis sisalduvat materjali läbi töötades, mitte vaimse mäletsemisega sarjast «Inglid valgustavad mind iga päev üha enam» või «jumalik valgus põletab kõik halva, mis minus on» – kui teid huvitab seda tüüpi jaur, ärge parem siinsete tehnikatega alustage, sest siin tuleb teil rabada ja aeg-ajalt silmist saati oma vaimse sita sisse ronida. Palun pange tähele: «küünarnukini sitas urgitseda» pole eesmärk iseeneses, vaid täiesti ajutine etapp, ning tehnikad ise – üksnes töövahend oma mõistuse puhastamiseks. Protsessi eesmärk on vabaneda sellestsamast sitast, ent see on saavutatav vaid teda läbides. Läbisite, vabanesite, ja läksite edasi – elama, looma, elust mõnu tundma.

2. Alateadvuse kasutamine töövahendina: tegelikult viiakse kogu töö materjali töötlemisel üle alateadvuse tasandile. Etteantud parameetrite ja algoritmide järgi töötleb alateadvus seda materjali, mida me käsime tal töödelda. Mõned kodanikud võivad nina vingu tõmmata, väites, et üksnes teadlik töö võimaldab reaalselt probleeme lahendada. Jätame sellised usku​mu​sed nende südametunnistusele. Mina kasutan ainult praktilise kogemuse ja tegelikult saavu​tatud tulemuste andmeid. Tasub märkida, et teadlikkust on töös siiski vaja – vähemasti tähelepanelikku suhtumist oma seisundeisse ja oskust tõlkida «mul on paha olla» kujule «ma tunnen ennast halvasti, kuna...» Muide, veel üks huvitav detail: võtmedetailid, mida me töö​​deldavast materjalist mõistma peame, samuti mõningane kogemus, arusaamine ja tead​vus​​tamine, tungivad teadvuse tasandile sageli ise, läbitöötamise käigus. 

3. Protsesside maksimaalne automatiseerimine suure hulga alateadvuse automatiseeritud prog​rammide rakendamise arvel. Sisuliselt muutub võimalikuks järgnev stsenaarium: lasta õhtul käima mitu erinevat programmi, mis töötlevad probleemide erinevaid kihte, ja minna maga​ma, teades, et tööd teeb alateadvus taust- ja automaatrežiimis. Tasub märkida, et tööt​lus​automaadid ei puhasta täielikult välja kogu prügi, ja mõnede probleemidega tuleb töö​ta​da mingi teise nurga all, ent sellegipoolest lihtsustavad automaadid paljusid rutiinseid ope​rat​sioone ja võimaldavad automaatselt eemaldada tohutud mäed «pisiasju», millest muude vahenditega (käsitsi töötades) jõud üle ei käiks.

Ja lõpetuseks ka nõuded praktiseerijaile – neid pole palju:

1. Täielik, tingimusteta vastutusevõtt kõige teiega ja teie elus toimuva eest. Selleta pole mõtet tööd alustadagi, sest see on kõige tähtsam tingimus. Sõltumata «keskkonna vae​nu​lik​ku​sest» olete teie ja just nimelt teie valinud praeguse, aga mitte mõne muu aren​gu​stse​naa​riu​mi ja sinna «kaasa kiskunud» kõik sündmused. Täpsustagem – oma probleeme lahti kaa​pi​des veendute ise, et just nimelt teie otsused teatud eluperioodil, samuti teie uskumused ja veendumused, kujundasid kogu teie tegelikkuse. Väga haarav on mõne aastaid häirinud probleemi lahtiharutamise käigus jõuda täiesti äratuntava hetkeni varajases lapsepõlves, mil te isiklikult võtsite vastu mingi otsuse, ja näha absoluutse selgusega tolle kogu mõju olukor​da​de kujunemisele järgnevas elus. Unustamatu elamus, kas teate. Niisiis, kordan veelkord – kas võtate enda peale vastutuse oma elu eest ja muudate seda elu, või jätate võtmata ja kerite kukele, edasi ohvri rollis olelema. Valik on teie.

2. Täielik loobumine vaimsest onanismist ja targutamisest, asendades selle puhtpraktilise töö​ga probleemide kallal. See tähendab: kui on probleem, ei hala me mitte foorumites «oi, tüdrukud, oi, aidake, ma kohe ei tea, mis teha, ma kohe ei suu-uuu-daaa», vaid võtame prob​lee​mi käsile ja töötame läbi. Kui meile jääb selles raamatus midagi arusaamatuks – võta​me lihtsalt ette ja töötame siinkirjeldatud tehnikatega tuimalt seni, kuni praktikas taipa​me, mitte ei silka foorumisse, et paluda selgitada ja aidata.

3. Valmisolek ja soov läbi teha kõik, mida me kohtame oma teekonnal, vaadates reaalselt endasse. Uskuge – igaühe sees on lademes kraami, mis võib teda šokeerida, ent kõigest sellest läbi minna, läbi töötada, ennast tunnustada ja armastada sõltumata tollest kraamist – see on ainus viis püsiva psühholoogilise tervise ja vabaduse saavutamiseks. Stanislav Grof
 ütles kunagi suurepärased sõnad: «Tõeline mehisus ei seisne mitte väliste eesmärkide saavuta​misele suunatud kangelaslikes jõupingutustes, vaid otsustavuses teha läbi iseendaga kohtu​mise kohutav kogemus. Seni, kuni indiviid pole leidnud oma tõelist olemust iseeneses, jäävad igasugused katsed anda elule mõte, manipuleerides välisilma ja väliste eesmärkida saavutamisega, viljatuteks ja on lõpptulemusena määratud donkihhotluses läbi kukkuma.» Sellele polegi midagi lisada.

4. Valmisolek ja soov visata välja kogu vaimne rämps. See puudutab ka enese isiksust kui sellist – vabadus luuludest ja piirangutest pole isiksust muutmata võimalik, ja kui te seda ei mõista – ei saagi rääkida vabadusest, vaid üksnes osalisest tervenemisest. Muuseas, pärast seda, kui te näete oma mõistuse tegelikku sisu (vt ülalpool), küsimused «jätta või välja visata?» vaevalt küll tekkivad, sest vastus on liiga ilmne.

Alateadvusest

Pakutava süsteemi võtmeks on nn «alateadvuse» kontseptsioon. Leidub kümneid variante selle selgi​tamiseks, mida on kombeks nimetada «alateadvuseks», kusjuures ühtki neist ei saa pidada saja​prot​sendiliselt õigeks. Paraku pole ükski tähtis täädlane kordagi sedasama «alateadvust» ka oma silmaga näinud ega mõõtnud, ja nii on ning jäävadki kõik kaasaegse teaduse jutud alateadvusest oletuste ja eelduste tasemele, ei enamat. Mis ei sega nende oletuste kandjail pidamast oma arvamust ainuõigeks ja ennast õhku täis tõmbamast, aga jumal nendega.

Arvatavasti kõige lihtsam ja läbipaistvam alateadvuse definitsioon kõlab nii: «Alateadvus – see on psüühika teadvustamatud süsteemid». Selle vastu ei vaidle justkui keegi, ent mis puudutab tema toimimise mehhanisme – seal arvamused lahknevad, kohati lausa kardinaalselt. Alates suhtumisest alateadvusse kui debiilikusse, kellele tuleb kaks kuud midagi tampida, enne kui ta taipab, mida me temast tahame, ja lõpetades ettekujutustega alateadvusest kui peaaegu jumalast. Kas tõde on kusagil vahepeal? Teadmata. Võin öelda, et minu arvates ei mõista üldse mitte keegi alateadvuse tegelikku olemust ja toimimisviise, ning kõik targad kontseptsioonid on kõigest väga ligikaudsed skeemid kirjeldamaks, kuidas «see värk» võiks funktsioneerida.

Ütlen ausalt: mida enam ma alateadvusega töötan, seda vähem saan ma aru, kuidas ta toimib, mis selle​gi​poolest ei takista mul teda edukalt kasutamast oma eesmärkide saavutamiseks. Jumal täna​tud, ma olen ammu paranenud nõmedast haigusest – nagu oleks vaja mõista asja töö põhimõtteid, et teda kasutada. Seepärast kasutan ma lihtsalt sellesama alateadvuse enam või vähem ligikaudset mudelit, mis võimaldab lahendada ülesandeid, mida ma endale sean, ja ei vaeva pead, kas ma ikka olen alateadvuse õigesti modelleerinud, kuna, nagu ütlevad inglased, Proof is in the pudding – s.t praktika näitab, kas minu loodud mudel töötab või mitte.

Nüüd luban ma endal kirjeldada omaloodud alateadvuse mudeli võtmepunkte, ja selgitada, miks ma just need valisin.

Niisiis, minu mudelis on alateadvus justkui isiklik džinn, personaalne teener, kes täidab kandja mistahes kapriisid. Võib öelda, et minu mudeli järgi tuleb välja, et meil on pööraselt vedanud, et meil on alateadvus. Ta suudab praktiliselt kõike – ja tema suutlikkuse piiramise ainus vahend on see, kuidas me ise teda takistame.

Alateadvus – see on ülivõimas arvuti, mis on igaühe isiklikus kasutuses. Mida selle riistapuuga teha annab, on raske isegi ette kujutada, sest tema võimalused on sedavõrd suured, ja siin erinevate «õpetuste» vahel vastuolud justkui ei tekki, ning vastuolude põhimass tekkib küsimuse, mil viisil selle «kaadervärgiga» vastastikku mõju(ta)da.

Noh, alustuseks toogem välja «debilismi» suund – selle järgijad leiavad, et alateadvus vastab umbes 3–5-aastase lapse tasemele ja seetõttu on ta piisavalt rumal ning pealegi kurdivõitu. Selle suuna jär​gijad tegelevad «rumalale alateadvusele» paljukordse, valjuhäälse ja selgesõnalise korruta​mise​ga, mida nimelt nad oma alateadvuselt soovivad saada, ja ka tulemused on vaieldavad.

Edasi on «masinismi» suund – suhtumine alateadvusse kui nürisse masinakesse, see tähendab min​gis​se bioloogilisse arvutisse, mis teeb kõike täpselt etteantud programmi järgi, igasuguste arukuse tunnusteta, seetõttu tuleb paaniliselt järgida programmi iga tähte ja sammu.

Põhimõtteliselt olen ma viimase mudeliga milleski nõus: minu mudelis on alateadvus samuti bio-arvuti, ent tema «vaimsed võimed», tundub mulle, on hulga suuremad kui seda kujutlevad teise, ja seda enam siis esimese, mudeli pooldajad.

Milline lähenemine just õige on – võimalik, et nad kõik, nii esimene, teine kui mistahes muu. Nagu ma juba ütlesin: alateadvus on lihtsalt ideaalne teener, isiklik džinn, kes täidab kõik peremehe tujud. Kui peremees on veendunud, et alateadvus on tuim kretiin, keda tuleb, et midagigi pärale jõuaks, kaks kuud tampida hüpnootiliste lindistustega – siis nii ongi. Kui peremees on veendunud, et iga täht ja numbrike on kriitilise tähtsusega ning programm jookseb pidevalt kokku sisestusvigade tõttu – siis alateadvuse «nõiduslik džinn» täpselt selle peremehele annabki, täpselt nagu ta tellis. Mistahes alateadvuse töö kontseptsioon leiab kinnitust, sest selline on džinni funktsioon – teenida oma peremeest tões ja usus.

Ma ei pretendeeri sellele, et minu mudel kirjeldab alateadvuse toimimise põhimõtteid õigemini või täpsemalt, kui mistahes muu. Alateadvuse toimemehhanismide üksikasjaline uurimine jääb minu plaanidest väljapoole ja mul pole seda vajagi. Ainuke küsimus, mis mind erutab, on: kas mu mudel võimaldab saada mingeid mulle vajalikke tulemusi või mitte. Praktika näitab, et jah, minu mudel võimaldab saada kindlaksmääratud, mulle huvipakkuvaid tulemusi, tähendab, selle võib asja huvides tunnistada töötavaks. Niisiis, minu mudelis:

1.
Alateadvus, nagu ma juba ütlesin, on ideaalne teener ja teeb kõik, mida peremees tellib. Seega tõestab praktika mistahes kontseptsiooni paikapidavust oma kandja jaoks – käigu see maailma, iseenda, universumi toimimisviiside, elu mõtte, õnne või muu taolise kohta.

2.
Alateadvus on tajufilter. Te tajute, võtate vastu ainult seda, mille alateadvus läbi laseb, kusjuures tajute seda juba filtreeritu ja olemasolevaile filtritele vastavaks võõbatuna. Seda, mida filtrid läbi ei lase, me lihtsalt ei taju.

3.
Alateadvus säilitab teie elu absoluutselt kõigi sündmuste (ja mitte ainult) täielikku kroonikat, sealhulgas mõtted, tunded, kujutlused ja kehatajud mistahes ajahetkel. Sündmuste vastastikkused seosed ning probleemide või mistahes seisundite põhjused on alateadvusele samuti täpselt teada.

4.
Alateadvus loob üldse teie isikliku universumi, vastavuses temasse «sisse löödud» reeglitega. Toi​memehhanism pole mulle lõpuni selge, ei hakka teid petma, aga mul on sellest ka savi; põhi​küsi​mus, mis mind huvitab, on: kas see töötab või mitte, ja kui töötab, siis mis see kõik mulle annab. Võib pidada lõputuid vaidlusi «kokkupuutepunkti», «kotka andide», «võrdvõima​lik​kuse kvant​supi» ja selle üle, kas alateadvus on lihtsalt jälgija, mis eraldab tollest «supist» kindla riba või kujundid, mida alateadvuse kandja adub edaspidi kui tegelikkust; või «külgetõmbeseaduse» üle – jätan selle meeldiva harrastuse neile, kes armastavad uurida «hoomamatut» ja joonistada peas järjekordset skeemikest. Mina vajan tulemust.

5.
Alateadvus on kordades «targem» asjapulgast, mida me nimetame «teadvuseks», ja mis pahatihti ei teadvust mitte muhvigi. Olles meie ustav teener, suudab alateadvus teha kõikvõimalikke ime​sid – eelkõige suudab ta lahendada meie probleeme ja «psüühikat» sisemiselt ümber kujundada. Kiiresti ja efektiivselt. Aga taas kord – neis piirides, mis meie talle seame, sest, kordan, alatead​vus on meie teener.

6.
Me võime paluda alateadvuselt enam-vähem arusaadavas vormis, mida nimelt me temalt saada soovime, ja saata ta seejärel ülesannet täitma. Ei, poodi pudeli järele ta ei söösta
, küll aga võib ta meie une ajal automaatrežiimis töödelda mingit vaimset ainest – on täiesti suuteline.

7.
Tema võimekus on tõeliselt hiiglaslik, seetõttu võime me teda koormata «pealaeni», edukalt ka​su​tades kogu tema käsutuses olevat multitaskingut (multitegumtöötlus, arvuti selline töö, kus kaht või enamat programmi täidetakse samaaegselt või vaheldumisi – Tlk.), multithreadingut (hargtöötlus, kaht või enamat sama programmi osa täidetakse samaaegselt või vaheldumisi – Tlk.), automaatset koormusjaotust, töötluskiiruse reguleerimist ja nii edasi.

8.
Mistahes tehnikad, mis on suunatud isiksuse ümberkujundamisele, töötavad lõpptulemusena just alateadvusega, aga igasugused «vigurid», mida sealjuures kasutatakse (nagu akupunktuuri​punk​ti​de puudutamine EFT-s) – need on lihtsalt nupud, millest mingi protsess käivitatakse. Ent kui nii, siis miks mitte viia protsesse alateadvusse sihilikult ja kasutada kogu tema võimsust, selmet mingeid riitusi järgida – sest nii kui nii käib tegelik töö igal juhul nimelt alateadvuses.

Käesolevas raamatus pakutavad tehnikad põhinevad just nimelt sellel mudelil. Ja ta töötab – ega saagi mitte töötada, lihtsalt sellepärast, et alateadvus on meie teener ja teeb seda, mida meie soo​vi​me. Ja nüüd mõelge, millised perspektiivid avab see meie arengu ja oma probleemide lahendamise mõttes... Nimelt sellega me tegelema hakkamegi. Ja tulemus – kui te lasete tal saabuda – võib teid üllatada.

Programmeerimine – «ümber» versus «de-»

Programmeerija programmeerisid,
programmeerisid, ei saanud programmeeritud
(kiirkõneharjutus)

Põhimõtteliselt saab kõik «ajude» töötlemise lähenemisviisid lihtsustatult taandada kahele varian​dile: ümberprogrammeerimine ja deprogrammeerimine (programmide mahavõtmine – Tlk.). Järgne​valt ütlen välja oma isikliku arvamuse sel teemal.

Niisiis, ümberprogrammeerimine – need on kõikvõimalikud katsed muuta inimest, sisestades talle uusi käitumismudeleid. Siia kuuluvad afirmatsioonid, ja hüpnoos, mistahes «alalävised audio​prog​ram​mid» jms. Ühel või teisel viisil ehitatakse sisse uut käitumismudelit. Ent siin on mõned nüansid. Ümberprogrammeerimisel ei kõrvaldata reeglina algse probleemi põhjuseid ja juuri. Piltlikult väl​jen​dudes – me püüame vanad murenenud pudisevad miljoni värvikihiga seinad värske värviga üle võõbata. Jah, veidi aega paistab see ilus ja üpris viisakas, ent mõelge, mis juhtub, kui värv kulub. Ja kulub ta ilmtingimata, selle teadasaamiseks pole oraaklit vaja. Siis, kui värv lõpuks kulub – ronib täies aus ja hiilguses välja kogu vana õudus, ja annab täiest kõrist teada: mida sa, vennas, arvasid – et katad mu kinni? Ei ole mingit, siin mina olen ja teisiti ma ei saa.

See on üks põhjuseid, miks praeguseks nii moodsad afirmatsioonid on sageli ebaefektiivsed pike​mas perspektiivis: probleemi ennast ei kõrvaldata, ja kui te olete lõpetanud afirmatsiooni toitmise kor​rutamisega, võivad vanad käitumismudelid taastuda (ning sageli taastuvadki). Võib muidugi väka​ta ennast ja oma alateadvust pideva tampimisega, ja lõpuks hakkab tal teist kahju ning ta võtab talle pakutavad käitumismudelid omaks – ent võib saabuda tund, mil selle eest tuleb maksta täie raua​ga. Probleem pole ju kuhugi kadunud ega lahenenud! Ta on lihtsalt teisale nihkunud ja mas​kee​ru​nud, ning kunagi virutab teile kogu jõust vastu vahtimist, et edaspidiseks enesepilastusest võõrutada.

Leidub ka teistsugust lähenemist – ma nimetaks seda «deprogrammeerimiseks». See on tõeline töö oma probleemide lahendamiseks, mitte nende maskeerimiseks või «õppimaks sellega elama». Te vaa​tate probleemile otse silma ja lahendate ta ära – ja ongi valmis, probleemi pole, te lähete edasi. Kus​juures probleemi lahendamine – see pole «üle oma varju hüppamine» või mingi «tahtejõuga» ene​se sundimine. Jampsimine stiilis «ma pean olema sellest probleemist tugevam» või «tõelised me​hed ei lase probleeme endale ligi» kuulub just nimelt ümberprogrammeerimise valdkonda, täpsemalt – on enese eriti jõhker vägistamine igasse kehaõõnsusse, selmet probleem konkreetselt la​hendada. Probleemi lakkumine igast küljest, tema vaatlemine, kõikvõimalikud muud mastur​bee​ri​mi​sed probleemi ümber, mida püütakse esitada reaalse tööna – ka need ei ole probleemi lahenda​mine.

Deprogrammeerimise korral on probleemi lahendamine lihtsalt mingi konkreetne tööprotsess, mis sisaldab probleemi läbivaatamist, tema põhjuste tuvastamist ja nende kõrvaldamist ühel või teisel viisil. «Deprogrammeeriva» lähenemise näited on BSFF, EFT, dianeetiline oditing ning mistahes psühholoogilised süsteemid, mille puhul kõrvaldab inimene reaalselt põhjust, mitte ei peida seda mistahes «uute käitumismudelite» alla. Alles pärast seda, kui rämps, mis koondus probleemi, on «ajudest» välja roogitud, saab mõelda ka uuest käitumismudelist, sinnamaani tähendaks see lõputut igakülgset kuplialust sõda uue ja vana vahel (kusjuures vana enamasti võidab – ta on ju tugevam).

Aga kuidas siis suitsetamisest või joomisest loobumine hüpnoosi abil, küsite nüüd teie. Vaadake siis neid õnnetusehunnikuid hoolikamalt: joomisest said võib-olla tõesti lahti, aga isiksuslikud probleemid, mis joomiseni viisid, on ju endiselt lahendamata! Kus nad ükskord välja löövad – jumal teab, aga kui löövad – mina seda õnnetusehunnikut ei kadesta. 

Teeme siis kokkuvõtte. Mind ei huvita ümberprogrammeerimine – ehkki ma pean võimalikuks, et see võib olla efektiivne viis mingite üksikute probleemide lahendamiseks mõne konkreetse inimese elus. Mind huvitab vabadus, aga vabadus ilma mõistuse kemmergute küürimiseta pole kahjuks võimalik. Ainult oma peas oleva lampkasti tühjaksvedamine võib anda tõsise tulemuse, mis saab pikka aega püsida. Vastavalt on ka kõik tehnikad, mida ma kasutan ja siin kirjeldan, minu klassi​fikat​siooni järgi deprogrammeerivad. Me tühjendame mõistuse prügikonteinerit, mitte ei värvi ta sisu üle ega püüa sellest komput teha.

Muinasjutt algepisoodist

Vapustavalt palju inimesi raiskab aastaid sellisele rumalusele nagu «algepisoodi otsimine». Miskipärast usub arvukas rahvamass, et on mingi «algne» episood, mille saab ära klaarida, ja auto​maat​selt klaaruvad ka kõik nende tänased probleemid. Mõni otsib sünnieelseid või sünnitraumasid, uskudes, et nendest vabanedes sirab nende elu silmapilk uutes värvides ja üldse saab kõik kaifiks. Keegi kaevab samal eesmärgil «eelmistes eludes», lõputult vahtides masturbeeriva mõistuse loodud multikaid väidetavalt eelmistes inkarnatsioonides toimunud sündmustest, keegi otsib mingit «sugu​võ​sa karmat», millest püüab vabaneda lootuses, et kõik muutub «stiilseks» silmapilk, nagu ta selle​ga hakkama saab. Kõik nad tegelevad sellega, ilma et püüakski lahti harutada saasta, mis on kogu​ne​nud käsilolevas elus, ja mitte keegi neist ei saa tulemust, või saab proportsionaalselt kaduv​väi​ke​se tulemuse, ent nende elu nagu «ei töötanud», «ei tööta» ka edasi.

Põhimõtteliselt on muinasjutt «algepisoodist» kasulik hulgale rahvale, kes püüavad vahetada oma teenu​seid teie raha vastu. Igat karva «konsultandid» ja muud materiaalsete huvidega kodanikud toetavad usinasti masside usku sellesse, et pruugib vaid üles leida «seesama esimene episood», ja kohe ning maagiliselt muutub kõik – naised hakkavad andma (või ilmub «prints valgel ratsul»), raha voolab kaukasse katkematu joana, te saavutate edu ja lugupeetuse. Tasub vaid pingutada ja leida üles too õige episood, ja siis ilmtingimata muutub teie ümber kõik. Teie maksate, otsite järg​mist «algepisoodi», mingil viisil töötlete seda. Mõneks ajaks midagi muutubki, hakkaks nagu kergem, ent nädala pärast olete taas vanas tuttavas augus.

Vähesed mõistavad, et muinasjutt algepisoodist on lihtsalt muinasjutt, müüt, eimiski. Et algepi​soo​de on tegelikult tuhandeid ja tuhandeid, ja nad kõik on algsed, üks «algsem» kui teine. Ja et on mõttetu otsida nende seast «seda ühte õiget», mille läbitöötamisel muutub teie maailm. Tavaliselt mõistavad seda need, kes on alustanud oma mentaalse sita mingil viisil läbitöötamist ning näinud olukorra tegelikku mastaapi.

Niisiis, sõbrad. Siinses süsteemis loobume me igasugusest algepisoodi ideest, mille läbitöötamine «teeb kõik kaifiks». See ei tähenda, et neid, algepisoode, polegi – muidugi on, kuidas siis. Ja eel​mis​test eludest venib saastajoru, ja «suguvõsa karmat» antakse edasi põlvest põlve, ja on sünni​eel​sed ja sünnitraumad ja varase lapsepõlve traumad – kõik see on, kõik see mõjutab meid, kõik see tuleb läbi töötada, kusjuures eranditult. Ent ärge kujutage ette, et olles läbi töötanud valikuliselt «selle siin ja tolle seal», saate te vabaks – vabanemiseks on vaja läbi töötada lihtsalt kõik. Eran​di​tult kõik.

Nimelt sellist lähenemist kasutabki käesolevas raamatus kirjeldatud süsteem. Me ei keskendu mingi​le müütilisele algepisoodile, vaid töötame massiliselt läbi kogu mentaalset materjali. Roogime välja kogu saasta, mida õnnestub välja rookida – või vähemasti püüame. Töötame läbi kogu mine​vi​ku – sealhulgas ka eelmised elud (muide, eelmiste elude materjali läbitöötamine toimub tavaliselt ise automaatide kasutamise käigus, see on nende algoritmi sisse ehitatud). Selline lähenemine – «vaip-pommitamine», «totaalne puhastus», «vange mitte võtta» – annab mingisuguse enam-vähem stabiilse, tõsiseltvõetava tulemuse võrdlemisi lühikese ajaga. Aga kui selline lähenemine teid ei rahulda, ja te eelistate tuhnida «selle ühe ja ainukese õige algepisoodi» asjatuil otsinguil – siis pole siinne süsteem teie jaoks, nii et ärge raisake sellele oma aega.

1. Minevik, luukered kapis ja vabadus

MISTAHES psühholoogilise tervenemise aluseks on minu arust mineviku täielik läbitöötamine ja kogu seal leiduva «laengu» ning kunagi püstitatud postulaatide (vt Sõnastik) kõrvaldamine. Ülla​ta​val kombel ignoreerivad paljud nn "vaimsed otsijad" seda teemat täielikult ja püüavad endas justkui midagi arendada ning kujuteldavates suundades justkui kasvada, olles tegelikult täielikult kõik​või​ma​like «kapi-luukerede» meelevallas: lapsepõlvest pärinevad luulud, välisärritajatele automaat​ne reageerimine, mis sai alguse suhetest vanematega, ja mitmed teised. Neil on pidevalt tagasi​lan​gu​sed, nad raevutsevad, et «kasvada» ei õnnestu ja on üldse nii raske, ent neile ei tule pähegi vaadata sinna, kus asuvad enamiku nende tänaste probleemide juured ja allikad – just nimelt minevikku.

Praktiliselt igaühel on olnud vähem või rohkem raske lapsepõlv. Leidub väga vähe peresid, kus vane​mad ei alanda ega traumeeri lapsi, või vähemalt pakuvad neile piisavalt armastust ja tähele​pa​nu. Kuskil nägin ma statistikat, et keskmiselt umbes 85% USA peresid on düsfunktsionaalsed. Ma ei usu, et Venemaal oleks olukord parem. Pigem on ta hulga hullem terve rea sotsiaal-majanduslike ja poliitiliste põhjuste tõttu. Mõnitused, alandused, pettus, peks ja täielik armastuse ning tähelepanu puudumine – see on täiesti tavapärane pilt praktiliselt igas peres. Isegi kui lapsi ei peksta ega piina​ta füüsiliselt, kohtab enamikus peredes moraalset alandamist, pilkamist ja sundi. On loomulik, et lapsed võtavad oma vanemate käitumismustrid üle ja teevad sedasama oma peres, sageli mõistmata, mis nende (justnagu «normaalsete inimestega») üldse toimub. «Me kõik oleme ohvrite ohvrid,» kirjutas selle kohta Louise Hay, ja tal oli täiesti õigus...

Lapsepõlv pole kaugeltki ainus psühholoogiliste traumade allikas – neid traumasid on meie ühis​kon​nas praktiliselt igaühel kuhjaga. Noorus tema andunud unistustega, kooliaeg oma tasalülitamise ja tuupimisega, huligaanid, sõjaväeteenistus, töö, konfliktid teiste samasuguste «ohvritega» – see kõik ei möödu jäljetult. See kõik istub hoopis pea sees, ei kao kusagile, vaid põhjustab kõik​võima​lik​ke ilminguid öistest õudusunenägudest põhjendamatute hirmudeni. Nii piineldaksegi aastaid ja aastakümneid möödanikus aset leidnud traumade, solvumiste ja teiste intsidentide pärast...

Enamik inimesi eeldab naiivselt, et «olnut tagasi ei pööra», ja üldse, «milleks minevikus sorida, see on ammu unustatud». Pole midagi tõest kaugemat. Minevikku ei ole unustatud. Minevikku pole võimalik unustada. Kõik, mis teiega elu jooksul toimunud on, iga sekund, iga pilk, puudutus, heli – kõik see on salvestatud teie «alateadvusse» (vt peatükki alateadvusest). Kõik vanad traumad, piisab neid vaid riivata, elustuvad ja haavavad täpselt sama moodi kui ajal, mil nad tegelikult toimusid. Teie möödaniku deviis on «kedagi pole unustatud, midagi ei unustata», ja te võite selles veenduda, veidigi urgitsedes mistahes traumeerivat vahejuhtumit. Kõik ronib esile täies hiilguses, koos kõigi emotsioonide ja «sõitva katusega». Ehkki loost võib olla möödunud 40 aastat ja te arvasite, et kõik on ammu unustatud. Ei. Midagi pole unustatud, ja asja intensiivsus pole vähenenud. Käis lihtsalt emot​sioonide allasurumine, eesmärgiga kaitsta psüühikat, ja võimalik, et vahejuhtumi «nihuta​mi​ne» «mälu kaugemasse nurka» – ent ta ei kadunud kusagile.

«No ja siis,» võib mõni selle peale öelda, «vedeles kuskil siiani, las vedeleb edasi, peaasi, et ei haise.» Paraku... Sõltumata sellest, kui sügaval lugu vedeleb, haiseb ta ikka. Ja ehkki hais võib aja jooksul muutuda tajumatuks (kuna inimene kohaneb erakordselt kergesti millega iganes), võib tema mõju sellegipoolest olla erakordselt jõuline. Kordan veelkord: praktiliselt kõik probleemid, millega te täna maadlete, on juurtega minevikus. Rumal oleks püüda lahendada tänaseid probleeme, seda enam siis taodelda mingit «vaimset arengut», kui teie minevik on korrastamata.

Korrastamata minevik – see on tänased:

· Täiesti teadvustamata, möödaniku üleelamistest põhjustatud automaatreaktsioonid välis​ärri​tajatele;

· Iga päevaga nõrgenev tervis – või te arvate, et kõik need solvumised, andestamatus ja hukkamõist, mida te endas kannate, ei hävitagi teie keha? 95% haigustest on psüühilist laadi – nagu vanasti öeldi (ja, muide, täiesti õigustatult), «kõik haigused on närvidest». Nüüd kujut​lege, mida teeb teie organismiga kogu see psüühiline mürk minevikust;

· Madal enesehinnang. Kõik need süü- ja häbitunde lademed oma minevikukäitumise pärast, mida kannab endas valdav enamus (sageli teadvustamata tasandil), ei lisa inimestele just eneseaustust ega –armastust;

· Enese saboteerimine. Süü ja häbi minevikust – need on mistahes arengu, mistahes ravi kõige võimsamad «pidurid». Alateadlikult olete te veendunud selles, et te ei väärigi muu​tu​si, ja selle tagajärjel – isegi kui te sõnades kuulutate soovi muutuda, saboteerite te alatead​li​kult kõiki oma püüdlusi, samuti katseid teid aidata. Sealjuures sageli piineldes ka dissonant​si pärast – ühelt poolt tahaks nagu muutusi, teiselt poolt aga «miskipärast nad ei õnnestu»;

· Madal efektiivsus – kuna teie energia ja tähelepanu on hajutatud tuhandeile mineviku​seika​de​le. Kuidas saab niiviisi dünaamikat ja arengut oodata? Annaks jumal, et jaksaks pinsini vedada ja rahus surra...

Kas me ei maksa mitte liiga palju meie mälusoppides vedeleva vana saasta mägede eest? Kas poleks aeg neid prügimäele saata? Mina leian, et mineviku koht on ainult arhiivis. Minu arust on mõt​tetu elada minevikus, lõputult piinelda selle pärast, mis kunagi juhtus. Mõelgem – miks Don Juan (Castaneda raamatutest) pidas nõiaks saamise üheks tähtsaimaks etapiks elu läbivaatust? Arvate, et see oli ogarus? Ei, ta mõistis suurepäraselt, et teadvuse selgust, keskendumist, efektiiv​sust täna saab saavutada ainult minevikust vabanedes. Milline «maagia» saab olla inimesel, keda lõhestavad tuhanded sisemised teadvustamata traumad ja solvumised, mis pärinevad ammu​möö​du​nud päevadest? Ja mis kuradi progress ja enesetäiustamine selle juures? Võimalik on üksnes kangelaslik võitlus oma luuludega – vähimagi võimaluseta neid võita.

Kas ära pole tüüdanud? Kas poleks aeg seda jama lõpetada? Kas poleks aeg kupatada see kõik sinna, kus on tema õige koht – arhiivi? Ja lõpuks ometi hingata täiel rinnal ning minna edasi – ilma selle nõmeda ammumädanenud laipade koormata õlgadel?

Arvestage, et töö minevikuga on käesolevas raamatus kirjeldatud süsteemis esmatähtis. Kui te pole sellega nõus – ärge hakake nende tehnikatega tegelemagi, sest teie töö on mõttetu. Niisiis: töö mine​vikuga – see on üks «vaaladest», millel käesolev süsteem seisab.

Ja ärge muretsege, et minevikku on liiga palju – selle kõik saab läbi töötada efektiivselt ja piisavalt kiiresti – sest mis siis on lõppude lõpuks 2–4 kuud? See-eest tulemus, kui kogu minevik on üle parda heidetud, kui kõik teie solvajad ja solvumised on tõepoolest andestatud ja lahti lastud, kui minevikust pole säilinud enam midagi «traumeerivat», mis võiks esile kutsuda mingeid negatiivseid reakt​sioone ja emotsioone – see tulemus on täiesti saavutatav. Mina jõudsin selleni, teised on selle​ni jõudnud – tähendab, teiegi suudate. Ma ei luba, et see saab olema kerge ja lihtne, ja tööd tuleb teil teha, ent eesmärk on neid jõupingutusi igati väärt.

2. Polaarsused

Kirjeldatava süsteemi teine nurgakivi on töö niinimetatud «polaarsustega». Polaarsused on «vas​tand​likud» mõisted, kontseptsioonid, nimetused, samastamised ja sildid, millega opereerib meie mõistus. Üldiselt on polaarsused tavalise inimese kogu maailmavaate alus ja määravad tema elu väga suurel määral.

Polaarsused on taju hinnangulisuse ja maailma tükeldamise alus. Selle asemel, et tajuda maailma tervikuna, nagu see on, jagab inimene maailma tükkideks polaarsuste abil. Näiteks «headus–kurjus», «ilu–inetus», «ohtlik–turvaline», «vabadus–alistatus» ja muud. Tajutavad välisärritajad sortee​ritakse alateadvuses automaatselt sõltuvalt nende näivast kuulumisest mingisse polaarsusse, ja saa​dud tulemus kutsub esile automaatreaktsiooni sellele samale välisärritajale (loomulikult tugineb välis​ärritaja hindamise mehhanism mitte üksnes polaarsustele, ta on palju keerukam, ent polaar​su​s​tel on seal oluline koht). Mis reageerimisvabadusest me siinkohal rääkida saame – kui kogu sisend​voog jagatakse automaatselt ära sadade ja tuhandete polaarsuste põhjal, mis meie peas istuvad...

Minu arust pole siinkohal mõtet süüvida polaarsuste teooriasse ja nende mõjusse meie elule – sel​lest on kirjutatud kümneid raamatuid. Kui tahate, lugege Wilberi «Ei mingeid piire»
 või Slavinski «Tagasi ühtsusse»
. Isiklikult mind huvitab rohkem asja praktiline pool – kas on võimalik midagi ette võtta peas olemas olevate polaarsustega, teha seda piisavalt kiiresti ja oluliste pingutusteta.

Selgub, et on võimalik küll. Polaarsuste neutraliseerimise eesmärki – see tähendab, üksnes meie peas eksisteeriva lahususe kaotamist nende vahelt – teenivad paljud tehnikad, ehkki efektiivselt teeb seda üpris väike osa neist. Üks parimaid, lihtsuse ja efektiivsuse seisukohalt, on Živorad Slavin​s​ki tehnika GP-4, ja selle rakendamise tulemused on üsna muljetavaldavad. Mõne minuti jooksul võib neutraliseerida mistahes polaarsuspaari, see tähendab kaob igasugune lahusus tema pooluste vahel, täielikult teadvustatakse ja tajutakse pooluste ühtsust.

Selles raamatus kirjeldatavad tehnikad põhinevad Slavinski lähenemisel (tehnikate toimimis​põhi​mõte​te teoreetilise põhjenduse võib leida omaette peatükis), ent viivad kogu töö alateadvusse, mis võimaldab saavutada olulise töötempo ning protsessi enda lihtsuse. Selle eest tuleb tasuda kohese tulemuse puudumisega – polaarsuste neutraliseerimine alateadvuses jaotub pikemale ajale ja ei ole nii teravalt tuntav kui GP-4 kasutamise korral.

Kirjeldatavate tehnikate abil saab neutraliseerida väga suure hulga polaarsusi võrdlemisi lühikese aja jooksul. Isegi kui võtta lõdva randmega ja «sulandada» 20 polaarsust päevas, millele kulub alla tun​ni tööd, võib kuu ajaga läbi töötada 600 polaarsust, mis on tulemus, mida pole praktiliselt võima​​lik saavutada ühegi teise tehnikaga.

Suure hulga polaarsuste neutraliseerimise tulemuseks on aja jooksul arusaamine ja tunne, et polaar​su​sed on illusioon, mis eksisteerib ainult tajuja ajus. Tegelikult pole lahusust olemas, ja maailm on tervik. Tajumise hinnangulisus väheneb oluliselt, paljud asjad lihtsalt ei eruta enam, mis on täiesti loomulik, kui pole mingit vahet pooluste vahel. See seisund on juba iseenesest piisavalt hinnaline ja huvitav, ning viib terve hulga avastuste ja insightideni, ent ta ei ole eesmärk iseeneses, vaid üksnes üks tööetapp. On veel terve hulk polaarsuste neutraliseerimise protsessi rakendamise («sulan​dami​se») variante, mida selles raamatus kirjeldatakse edaspidi.

3. Mõistuse tühjendamine. Inimese mõistus kui kõntsatünn

Tavaline homo sapiens, kes pole oma mõistuse sisu kunagi uurinud, ei kujuta ettegi, mis kõik seal «istub». Piisab, kui tõsiselt ette võtta mistahes läbitöötamine, mis on suunatud alateadliku materjali väljatuhnimisele, ja sealt ilmub säärast, et haaratakse peast kinni ja ainult piiksatatakse: «Kust küll minusse midagi sellist sai?»

Paraku, paraku, kallid sõbrad, tõde on karm: mõistus – see on hiiglaslik mega-tünn kõntsa. Selles on lihtne veenduda iseseisvalt, kui alustada läbitöötamist. Mida kõike seal leidub! Seal on nii ini​mes​te ja kogu maailma vihkamine (mida indiviid teadvuslikul tasandil hoolikalt varjab, ent sageli üldse ei teadvustagi) kui iseenda, maailma, inimeste ja reaalsuse mittetunnistamine, ja lihtsalt enese vih​ka​mi​ne, tohutu hulk komplekse, irratsionaalseid uskumusi ja veendumusi, mille enamik isegi ei kuulu kandjale, vaid ta on nad mõtlematult «kopeerinud» teistelt kasvatamise ja sotsiaalse zom​bis​ta​mise käigus, samuti mitmesugustest raamatutest ja mujalt massimeediast.

Peale selle leidub seal täiesti peadpööritavaid lasundeid usaldamatust, kõhklusi, skeptilisust, samuti tonnide kaupa solvumisi, andestamatust, hukkamõistu, vimma, ärritust; miljoneid silte, mida me ripu​tame külge kõigele, millele meie tähelepanu suundub (värdjas, ohtlik, kaunitar, ihnur, oinas, ülbik, jne); sõna otseses mõttes hullumeelne kogus hirme – me kardame kõike, mida vaid saab, alates surmast ja lõpetades eluga, ja nende vahel hiilgav plejaad hirme kriitika, üksinduse, armas​tu​se kao​tamise, mittevajalikkuse, hukkamõistu, häbi, teotuse jne ees – sadade kaupa erinevad hirme ja hirmukesi.

Tohutul hulgal valu, pettumust; millalgi ammu vastuvõetud otsuseid, mida enamasti praegu enam ei teadvustatagi, ent mis sellegipoolest toimivad tänini ja on tühistamata; kõik see toidab tuhandeid ja tuhandeid kõikvõimalikke piiravaid uskumusi, alates sellistest, nagu «ma ei suuda raha teenida» ja lõpetades igasuguste «ma olen tühisus, keegi ei saagi mind armastada»-ga. Missugusest «isiklikust efektiivsusest» saab üldse rääkida, kui inimene – standardne Homo sapiens nõukogude-järgsest maailma-osast – on lihtsalt psühholoogiliselt tõsiselt haige? Kusjuures kõik peavad ennast «nor​maal​seks», ent see norm, kui lähemalt vaadata, paljastab, et tema mädanenud sisu koosneb hirmu, vihkamise ja rumaluse meeletust konglomeraadist.

Tõele au andes – kust saakski tulla normaalsed, adekvaatsed inimesed, kui kõige varajasemast lap​se​põlvest saati on neisse 16 ja enam tundi päevas igast küljest topitud prügi? Põhimõtet «sisend​prü​gi = väljundprügi» pole ju keegi ära muutnud. Kõik need megatonnid õõva, mida sootsium (nii mas​si​teabevahendite kui lapsevanemate, kasvatajate ja hõimlaste näol) iga päev ja iga tund ette söödab, ei saagi väljundina anda muud kui samasugust õõva. Võtke suvaline vastu​tuli​ja – välja arva​tud mõni väga harv erand, kes on oma «ajude» lappimisega tegelenud – ja te leiate inimese, kes on lihtviisi haige, täis vastuolusid, sisemisi probleeme, komplekse jms, isegi kui ta väliselt on kenas​ti riides, lõhnab hästi ja naeratab laialt ning oma probleeme ei näe ega teadvusta.

Paraku, paraku, paraku... Haige ühiskond, mis koosneb haigetest liikmetest, kasvatab uusi haigeid, täites nende mõistuse varajasest lapsepõlvest alates vihkamise, usaldamatuse, hirmude ja piiran​gu​te​ga. Sootsiumi kui metaorganismi seisukohalt on see parim strateegia, kuna «väljundis» saab nii üp​ris​ki kuulekad orjad, kes teenivad oma «peremeest» – sootsiumit; ning kõik nende katsed «käh​va​ta» on sootsiumile igal juhul ohutud, sest ilma oma «ajude» kardinaalse muutmiseta on need kõik mõt​tetud ja ei vii kuhugi, välja arvatud ehk ümberpaigutumised sootsiumi sees või liikumine min​gi​tes​se teistesse selle metaorganismi kihtidesse.

Õiglane oleks märkida, et teadvustamise tase on viimasel ajal kasvama hakanud ja see annab teatud loo​​tust. Üha enam ja enam lapsevanemaid mõistab, kui tähtis on kasvatada lapsi armastuse ja tun​nus​​tamise õhkkonnas, ja kui tähtis on neid toetada, mitte suruda alla juba varajases lapsepõlves, nagu üldiselt toimub valdavas enamikus peredes. Üha enam ja enam inimesi mõistab, et parim kink lap​​sele on psüühiliselt terved vanemad, kes ei anna lastele edasi esivanemate kahjustavaid käitu​mis​​mustreid. See tähendab dünaamika tervikuna rõõmustab, ja näha on mõningaid «positiivseid» suun​dumusi ühiskonnas. Ent sootsiumi mastaabis on need ilmingud seni niivõrd kaduvväikesed, et ühis​kond tervikuna on sama haige kui ennegi.

Ma ei utreeri ega dramatiseeri – see on sama pilt, mida näeb absoluutselt igaüks, kes hakkab tööle ise​enda​ga, oma alateadvusega ning püüab üles otsida oma probleemide põhjused. Kui ei oleks moo​du​seid selle jubedusega toimetulemiseks, oleks paras aeg võtta püstol ja ennast maha lasta, sest kõik on niivõrd sünge. Tegelikult ei tasu seda teha, sest olukord pole kaugeltki lootusetu ja igaüks, kes on valmis minema teisele tasemele, suudab igati oma «draakonitega» toime tulla. Sealjuures, ja see on oluline, teha seda piisavalt kiiresti – mitte mõne aasta, vaid mõne kuu jooksul; samuti piisa​valt kergesti (ehkki vaja on hulka pingutusi, ja lisaks võib kindlatel etappidel olla valus ja ebameel​div). Ja – mis kõige tähtsam – iseseisvalt. Individuaalselt ja ilma igasuguste gurude, svamide või õpe​ta​jateta.

Nagu te nüüdseks arvatavasti mõistnud olete, pole alles jätta midagi – välja rookida tasub absoluut​selt kõik, mis «istub» mõistuses. Põhimõttel «sõjavange me ei võta». Ei tasu karta, et kaob armastus või headus – ärge muretsege, need on täiesti teise tasandi asjad, mõistuses neid pole, mõistuses on ainult prügi ja ego-kõnts. Niisiis, mõistuse tühjendamine kogu sellest võikast kraamist on antud süsteemis üks põhiküsimusi ja, mis kõige tähtsam, see on reaalselt saavutatav. Kuidas – sellest rää​gib​ki käesolev raamat. Ja kui te seda teete, siis mõne aja pärast mõistate selle fraasi tõelist mõtet, mil​le Don Juan ütles Carlos Castanedale: «leida tasakaal inimeseks olemise õuduse ja inimeseks ole​mise vaimustavuse vahel». Ja kunagi mõistate ehk, et kogu see õudus pole tegelikult üldsegi teie, vaid te olete – nagu ütles Shiva – «surematu, lõpmatu, rahu ja õndsusega täidetud teadvus».

4. Isiksuse integreerimine ja defragmenteerimine

Tavalise inimese isiksus on fragmenteeritud
 täiesti vapustaval määral. Mõnede «ekspertide» hin​nan​gul sisaldab standardne isiksus mitu tuhat niinimetatud «all-isiksust» või Slavinski termino​loo​gia kohaselt «isiksuse aspekti». Need on nii mingisugused meie osad, mis on lahku löönud mingite valulike üleelamiste tagajärjel elu jooksul, et kaitsta meie psüühikat traumade eest, kui kõikvõima​li​kud automatiseerunud reageerimismudelid, kui ka tont-teab-kust-ja-kuidas tekkinu. Kui «statisti​li​selt keskmine inimene» räägib endast «mina», peab ta tegelikult silmas pundart erinevaid osi ja all-isiksusi, nii et tegelikult oleks tal õigem ennast kutsuda «meie».

Muide, tuleb märkida, et nimelt see on põhjuseks, miks eranditult kõigis töötlusprotokollides kasu​ta​takse «mina», «minu», «mind» jne asemel sõnu «meie», «meid». Nii antakse alateadvusele mõista, et materjali töötlemisel tuleb töötada kõigil tasanditel, kõigi all-isiksuste ja osadega, mitte üksnes «keskse», praegusel hetkel aktiivse osaga.

«Meie» teisendamisega «minuks» tegelemegi me nende tehnikatega töötamise käigus. Märkigem, et ei ole spetsiaalseid üksikprotsesse või –automaate, mis oleks suunatud isiksuse aspektide läbi​töö​ta​misele. Integreerimine toimub sammhaaval, mitmesuguse materjali läbitöötamise käigus. Inte​g​rat​sioonimehhanismid on sisse ehitatud nii töötlejate baasmudelitesse kui ka praktiliselt kõigisse kõrgema järgu automaatidesse. Töö toimub seega praktiliselt mistahes materjali läbitöötamisel, ja samm-sammult hakkab praktiseerija aduma, et muutub üha terviklikumaks, ning ükskord tõdeb, et on kogunenud «ühtseks tervikuks». Raske öelda, kui palju selleks transformatsiooniks aega kulub, ent igal juhul arvestatakse seda kuudes, mitte aastates.

Tasub märkida sedagi, et isiksuse integreerimine toimub samaaegselt tema «tühiklikkuse» suurene​mise​ga, mis juba iseenesest on üpris huvitav aisting. Ühelt poolt kogeb praktiseerija üha kasvavat terviklikkust ja killustamatust, ent teiselt poolt – üha suuremat «tühiklikkust», «õõssust». Nende kahe vahel ei ole konflikti, nad sobivad omavahel suurepäraselt ja võimalik, et pakuvad teile hulga huvitavaid elamusi.

Seoses sellega, et me ei tegele eraldiseisvate integreerimis- ja isiksuse defragmenteerimise tehni​ka​te​ga, vaid teeme seda tööd kõige muuga «üheskoos», ei näe ma mõtet siin sellesse küsimusse süveneda. Sedamööda, kuidas te materjali läbi töötate, saate te ise aru ja tunnete. 

Juhised alateadvusele

Niinimetatud «juhiste alateadvusele» kasutamine on käesoleva süsteemi toimimise peamine põhi​mõ​te. Nagu ma juba kirjutasin, «mäletab» alateadvus absoluutselt kõike, mida me oma elu jooksul ole​me üle elanud. Samuti kõiki vastastikkuseid seoseid kõigi meie seisundite, otsuste, veen​du​mus​te, uskumuste, probleemide vahel – alateadvusele on nad kõik teada. Oleks patt sellist võimsat vidi​nat oma probleemidega töötamisel mitte [ära] kasutada. Mina isiklikult leian, et meil on väga, väga ve​da​nud, et meil on vaat' selline silmapaistev värk – alateadvus. Kui teda poleks, siis oleks vist Homo sapiensi soo seis lootusetu. Ent sellise võimsa instrumendi abil suudame me ahendada prakti​li​selt mistahes probleemi.

Niisiis, alateadvus – see on meie teener, see on isiklik džinn, see on võimas arvutisüsteem ja see on üle​üldse meie universumi koostaja. Säh, inime, kasuta terviseks. Ainult ütle täpsemalt, mida nimelt sa saada tahad. «Juhiste alateadvusele» kontseptsioon baseerub just sellel eeldusel. Me räägime ala​tead​vusele selgelt ja konkreetselt, mida nimelt me temalt taotleme, seejärel laseme protsessi käima ja jälgime, kuidas alateadvus tegeleb tema hoolde antud asjaga.

Sellele põhimõttele on ehitatud BSFF-i süsteem: me anname alateadvusele selge ja arusaadava juhi​se, mis sisaldab teavet selle kohta, mida nimelt ta tegema peab selle mentaalse materjaliga, millele me oma tähelepanu pöörame. Selles juhises on kirjeldatud, kuidas ta (alateadvus) todasama mater​ja​li nimelt töötlema peab – seejärel tuleb meil vaid leida probleem, mida töödelda, öelda võlusõna, mis alateadvuses protsessi käivitab, ja voilà – alateadvus viskub ülesannet täitma.

Käesolevas raamatus kirjeldatud metoodikas on töötatakse täpselt sama põhimõtte alusel. Alus​tu​seks anname me alateadvusele selge juhise, mis kirjeldab tea tegevusi pärast seda, kui me osutame prob​leemile ja käivitame töötlusprotsessi pärast spetsiaalse «võlusõna» ütlemist. Toimub see liht​salt – me loeme ühe korra valjusti või omaette ette juhise, ja sellest piisab, et alateadvus «mõistaks kõi​ke» ja võtaks selle oma relvastusse. Mõned inimesed kardavad, et ühe korraga nad ei suuda äkki juhi​seid meelde jätta, või et nad unustavad need ära – et need kõik on eelarvamused; see on lihtsalt veel üks kasutu masturbeerimise viise, mida meie lõputult kahtlev mõistus kasutab; tegelikkuses ala​teadvus mitte ainult ei mäleta kõike, vaid jätab kõik meelde kohe, silmapilk ja alatiseks.

Niisiis, pärast juhiste endale valjusti või omaette ühe korra ettelugemist suuname me oma tähele​pa​nu probleemile ja lausume eelnevalt kindlaksmääratud fraasi, mille järel alateadvus alustab oma mani​pulatsioone. Selles osas ei erine käesolevas raamatus kirjeldatav süsteem BSFF-ist, ent oluli​selt erineb selle mentaalse materjali töötlemine alateadvuses. BSFF-is kästakse alateadvusel «kõr​val​dada probleemi emotsionaalsed juured», kirjeldatavate tehnikate puhul tehakse aga oluliselt konk​reetsemat tööd.

Näiteks üks konkreetne juhis alateadvusele tegeleb ainult ja eranditult polaarsuste töötlemisega nen​de «sulandamise»/«kokkuvalamise» (s.t neutraliseerimise) eesmärgil. Juhises on määratud kogu neut​raliseerimise mehhanism, samuti kõik, mis tuleb saavutada protsessi «väljundis». Probleemide, veen​dumuste ja seisundite töötlemise juhises on samamoodi kirjeldatud materjali töötlemise üksik​asja​likku algoritmi, ent erinevalt polaarsuste neutraliseerimise juhisest sisaldab probleemide tööt​le​mi​se juhis oluliselt suuremat hulka töötlusprotsesse (mida vaadeldakse täpsemalt ühes järgnevatest pea​tükkidest). Faktiliselt on see juhis tegelikult omamoodi «makro», mis koosneb suurest hulgast mada​lama taseme juhistest, millest igaüks töötleb oma probleemivaldkonda.

Just see – võimalus kasutada «makrosid» – ongi siinses süsteemis kõige «maitsvam», kuna võimal​dab anda alateadvusele keerukaid, paljuharulisi mitmekäigulisi protseduure tööks tervete problee​mi​lasunditega – isegi mitte eraldiseisva probleemi kui sellisega, vaid korraga tervete kuhjadega. Näi​teks võib käivitada programmi, et töötada läbi kõik juhtumid elus, mil me oleme kogenud min​git negatiivset seisundit, koos kõigi veendumustega, mis olid selle [seisundi] põhjuseks; koos kõigi taga​järgedega, koos kõigi otsustega, mis neist episoodidest tulenevad, ning lisaks töödelda teiste neis episoodides osalenud inimeste suhtumist sellesse materjali ja meisse (vt peatükki Ring​prot​ses​sing), ja koguni andestada kõigile neile inimestele, kusjuures kõike seda – täielikult automaatses, taust​režiimis (isegi unes), kasutades viiteid varem kindlaksmääratud töötlusmoodulitele, mis tööta​vad läbi omad portsud sellest kuhjast.

Tekib võimalus töödelda suuri materjalimahtusid võrdlemisi kergesti ja kiiresti – seal, kus me varem pidanuks sorkima «käsitsi» nädalaid ja kuid (või koguni aastaid!), võime me nüüd koostada mak​ro​programmi kogu selle materjali töötlemiseks üheainsa protsessi jooksul. Loomulikult on tea​tud piiranguid, samuti pisiasju, mis, võib juhtuda, teevad sellise protsessi vähem efektiivseks kui oleks absoluutselt kõigi sellesse materjali kuuluvate «vidinate» käsitsi läbitöötamine, ent võit ajas ja lihtsuses, mille me tänu automatiseerimisele saavutame, on isiklikult minu jaoks hulga tähtsam. Lõppude lõpuks võib ju mingid töötlemata jäägid hiljem käsitsi läbi puhastada, kui juba asjaks läks. Või kirjutada nende jaoks omaette makro ja lasta selle une eel käima...

Niisiis, käesolevas raamatus kirjeldatav süsteem põhineb kasutatavate puht-tehniliste võtete vaate​punk​tist kolmel põhimõttel:

· töötlusmoodulite kasutamine, see tähendab juhised alateadvusele, et kirjeldada alatead​vu​se​le materjali töötlemise algoritme;

· makrode kasutamine, mis kirjeldavad mentaalse materjali suurte massiivide töötlemise viise tööt​lus​moodulite abil;

· töötlusprotsessi automatiseerimine ja tema viimine täielikult alateadvusse, lihtsuse ja kiiruse huvi​des.

Mugavuse ja töödeldava materjali mahtude eest maksame me sellega, et sageli saabuvad tulemused aja​lise viivitusega, see tähendab ilmuvad nähtavale mitte kohe protsessi lõppedes, vaid näiteks mõne päeva või nädala pärast. Ma ei pea seda siiski suureks miinuseks – ärge muretsege, seisundite vahe​tumise kiirusest te küll puudust tundma ei saa. 

Pendlid

On vahel nii, et hea on, no lausa hea on kõik,
siis äkki – täitsa jube, no täitsa jube kõik!
V.Gorohhov (65 kg)

«Transsurfingu» fännid võtku vabalt – juttu tuleb üldse mitte neist «pendlitest», mida kirjeldatakse Ze​landi
 raamatutes. Antud juhul tähistame me sõnaga «pendel» alateadvusega tehtava töö tõttu toi​mu​va psüühika uuenemise «kõrvalnähtu», mis reeglina kujutab endast mõnda teravalt negatiivset seisundit – näiteks tigedus, ärritus, apaatia, väsimus, depressioon, uskmatus ja meeleheide. Võivad olla ka füüsilised «pendlid» jõukaotuse või igasuguse eluenergia puudumise näol – kui sa lebad voo​dis ja sul on ükskõik, kas sa elad või sured; või iivelduse, oksendamise, vanade haiguste akti​vee​rumise jms kujul.

Hirmus, mis? Oodake veidi järeldustega, lugege peatükk lõpuni, et siis juba teadlikult otsustada, kas seda kõike on teile vaja või mitte.

Termini «pendel» kasutamine «kõrvalnähu» tähistamiseks sai alguse 2006.a., kui alustasime tööd BSFF-iga (ehkki «tagasipõrke» nähtus iseenesest on tuttav paljudele erinevate süsteemide «adep​ti​de​le»). Ilmnes, et olulised ja kiired nihked teadvuses ja maailmatunnetuses ei tule «tasuta» – nende eest tuleb tasuda «tagasipõrgetega». «Tagasipõrge» on olukord, mil pärast mõnd läbimurret saabub järsk «tagasi võnkumine» ja «purskub» kõikvõimalik «negatiivne» materjal. Sellisel hetkel hakkab enamik «adepte» kahtlema: kuidas siis nii, meil peaks ju olema üha parem, mis põrgu pärast meil nüüd siis hullem on? Sellisel etapil hülgavad paljud töö iseendaga, arvates rumalusest, et neist «purskub» miski väline, mis on neisse ilmunud tehnika mõjul, ja teadvustamata, et kogu neist välja pääsev kõnts – see ongi just see, millest nende isiksus oli/on tehtud.

Midagi «välist» seal ei leidu. Otsene ja varjamatu tõde on järgmine: inimesest ei saa «pursata» seda, mida temas pole. Wayne W. Dyer'il (tuntud ameerika vaimlis-motivatsiooniline spiiker ja palju​​de raamatute autor) on lemmikmetafoor apelsinist, mida ta pidevalt kasutab oma raamatutes ja loen​​gu​tel. Et kui apelsini pigistada, mis sealt siis välja tuleb? Õigus, apelsinimahl. Täpselt sama​moo​di on ka inimesega: temast saab välja pigistada ainult seda, mis temas on. Aga mis seal siis on? Seal on tonnid kõntsa, mida on kogutud iga päev, sünnihetkest saati. Võtame töö käigus maha tead​vu​se pealmise kihi – ja sügavusest kerkib järgmine ports seda, mis on seal alati olnud, ehkki mär​ka​ma​tuna selle maski taga, mille ego endale valmis on voolinud. Kiired läbitöötamised kisuvad selle mas​ki maha ja inimese isiksuse tegelik olemus ilmub nähtavale kogu oma hiilguses: tigedus, vih​ka​mi​ne, sallimatus, ahnus, agressioon. Paraku on selline valdava enamiku Lääne tsivilisatsiooni nii​nime​tatud «normaalsete» liikmete isiksuse olemus. Tõele au andes – kuidas saakski seal olla armas​tus ja sallivus, kui seda pole neile iial õpetatud, aga nende vanemad olid samasugused ohvrid kui nad ise? Muuseas, see on eraldi peatüki teema (vt «Mõistus kui kõntsatünn»), aga meid huvitab hetkel rohkem, mida selle «majapidamisega» ette saaks võtta.

Ma ei pretendeeri sellele, et see «pendlite» olemuse selgitus oleks ainuõige. Ma pole isegi selles veen​dunud, et kõik just nii toimub, meil on ikkagi tegemist mudeliga, interpretatsiooniga, mitte reaal​se nähtuse kui sellisega. Ma tean, et on olemas ka teisi selgitusi kõikvõimalike iseendaga tehta​va töö «kõrvalnähtu​de» olemuse kohta, ja tõenäoliselt on neis palju head ja õiget... Kuid mulle isiklikult on see täiesti paralleelne [???], sest kaevata kõntsa olemuses, mida «pendlid» ju on, ma ei taha; minna tahan konkreetse töö ära teha, temast lahti saada ja edasi minna. Mida soovingi kõigile.

Tasub kohe aru saada mõnest põhimõttelise tähtsusega asjast, et töötlustega edaspidi kergem oleks.

Esiteks, kogu see kõnts on teie isiksuse ehitusmaterjal. Ent see pole teie kui selline, see tähendab pole vaja temaga samastuda. Kõnts ei ole teie tõeline loomus – see on lihtsalt teie ego illusoorne materjal.

Teiseks, kõntsaga ei tohi sõdida. Sõda iseendaga on kõige rumalam idee. Sellises sõjas olete te igal juhul määratud kaotama – isegi hiljem, saate aru – ja see on ego, ning kogu teda moodustav kõnts on lihtsalt teie isiksuse osa, aga kui nii, siis oleks rumal püüda temaga konfrontatsiooni astuda või sõ​dida. Ainuke asi, mida teha saab, on tunnistada selle materjali olemasolu endas, see tähendab öel​da: jah, ma olen selline nagu olen, see on minu kõnts, ja tont temaga, ma armastan ennast sellegi​poo​lest. Pole vaja püüda seda endast seda kõike välja juurida. On vaja omaks võtta ja rahulikult, töö käigus, kõik seesama kõnts läbi töötada – ning jälgida, kuidas seda järk-järgult üha vähemaks jääb ning ka «pendleid» esineb üha harvemini.

Kas «pendleid» üldse õnnestub vältida? See on keeruline küsimus. Üldiselt, kõige järgi otsustades on «pendlid» lahutamatu atribuut mentaalsete ladestuste lahtikaapimise mistahes tehnika juures, mil​les tehakse reaalset tööd ja saadakse reaalseid ning kiireid tulemusi. «Pendlite» esinemisest luge​sin ma juba siis, kui harrastasin neurohäkingut ja mitmesuguseid «värke» aju mõjutamiseks – näi​teks peaaju neuromagnetilise stimulaatori (millega ma omal ajal hullasin) dokumentatsioonis on otse​selt kirjutatud: «vahel võivad tekkida niinimetatud snapbackid (järsud pöörded)» – see tähen​dab needsamad «tagasipõrked» või meie moodi öeldes «pendlid». Neuromagnetilise stimulaatori pu​hul seisnes «pendlite» vältimise retsept – vähendada aju töötlemise sessioonide sagedust. Alex Ra​monsky raamatus «I've Changed My Mind: Intelligence Augmentation Through Neurohacking» neu​ro​häkingust füsioloogilis-farmakoloogilisel tasemel hoiatatakse otseselt, et reaalselt kiirete muu​tuste puhul tulevad «pendlid» – tagasipöördumine vanasse seisundisse, kui tundub, et üldse mit​te miski ei tööta ja midagi pole läbi töötatud, tekivad depressioonid jms. Üldiselt, kuhu ka ei vaataks – «pendlid» on kõikjal, eriti aga seal, kus on kiirus ja efektiivsus.

Saab vähendada «pendlite» hulka ja tugevust, kui teha kõike aeglaselt ja samm-sammult. Näiteks tean ma inimest, kes käivitab mitte üle kahe töötlusautomaadi päevas, une eel, ja mingitest «pend​li​test» pole tal aimugi (teisalt tean ma ka inimest, keda «hekseldab» ka kaks «automaati» päevas – nii et siin on kõik ülimalt individuaalne). Ma ise olen ühekorraga käima lasknud ka 15 protsessi ja järg​misel päeval vedelenud oimetuna – ent ma teadsin, mille peale välja lähen, ma teadsin, et «pend​lid» on rangelt ajutine nähtus, et need on ego omamoodi tõmblused selle pärast, et lõhutakse tema pisikest ja nii kallist maailmakest. Ma olin nendeks valmis ja võtsin neid lihtsalt kui osa tööst, lõp​pude lõpuks nägin ma ju, et nad on sama illusoorsed kui isiksus ise ja tema kunstlikud prob​lee​mid. Üldkokkuvõttes: kui kardate «pendleid», töötage aeglaselt. Või ärge töötage üldse, lõppude lõpuks ei sunni ega anu teid keegi.

Muide, on veel üks pendlite alatu alamliik: «tagasilöök umbusuga»; selle puhul tundub, et läbi töö​ta​​tud pole üldse mitte midagi ja kõik probleemid on tagasi tulnud, ja üldse pole mingit tööd reaal​selt toimunud, vaid te olete endale ainult kärbseid pähe ajanud. Need on väga vastikud riukad, mis toovad kaasa tonnide kaupa kahtlusi ja umbusku, ning neil on üksainus eesmärk: tappa teis soov eda​si minna ja töötada. Pole vaja olla geenius, et taibata, kellele on kasulik, et te lõpetaksite töö ise​en​da kallal – see on teie vana sõber ego. Ja ta võtab perioodiliselt ette väikseid «riigipöörde​kat​seid», et teid tööst eemale peletada. Välja paistab kõik väga naturalistlik, aga kolme päeva pärast vaatad seda olekut ja mõtled – jumal küll, kas ma olen idioot või, et sellega tegemist tegin?

Järgnevalt lühike loend olekutest, mida te võite tunda, kui olete «pendlis»:

· Ma olen lootusetu, kõntsa on liiga palju, see ei lõpe iialgi. Depressioon (arvake ära, kes teile kõrva sosistab?);

· Süsteem ei tööta, ta on katki, läbi ei töötata mitte midagi, ma lihtsalt raiskan aega (autor – sama);

· Apaatia, kõik on mõttetu, elu on mõttetu, elada pole millegi nimel, sügav ja valulik depressioon (üsna jälk seisund, mis võib kesta palju päevi. Teie ego «piinleb»);

· Kõik on tagasi! Kõik, mis ma olen läbi töötanud, on jälle tagasi! See ei toimi! (kas polegi veel sel​ge, kes püüab teid veenda, et istuks vaikselt ja ei rabeleks?);

· Tehnikad ei tööta enam, vaja on otsida midagi efektiivsemat, ja olen jäänud kinni tehnoloogia «lak​ke» («jäta järele, jäta, mine parem kiimle mõistusega,» sosistab ego);

· Vihkan kõiki, inimesi, maailma, seda nõmedat Maad ja neid näruseid jäledaid usse – Homo sapien​si (ilmneb meie ego tõeline nägu). Ilmneb harva, tavaliselt töö hilisematel etappidel, ja nagu mistahes muugi «pendel», saab läbi töötatud ja läheb üle, ehkki võib olla ebameeldiv ja šokee​riv;

· Mõistus ei võida, see on kasutu, see on võimatu, kõntsast pole üldse võimalik lahti saada («istu ja ole kuss»);

· Tigedus, ärritus, kõik ajab marru (ego raevutseb);

· Kõik valutab, kõik laguneb laiali, ma olen haige (kaevamise käigus «riivasite» midagi, mis re-stimuleeris vanu paiseid).

Ja mõned veel. Mitmekülgsusega ego repertuaar ei hiilga, seetõttu on olekute valik võrdlemisi piira​tud, ja mängib ühel või teisel viisil läbi ülaltoodut. Kahjuks on väga kerge «pendlis» olles seda kõi​ke uskuma jääda ja sattuda «hekslisse» – ma ise olen seda teinud loendamatul hulgal kordadel. Õn​neks, kui vingumise asemel see läbi töötada, läheb ta üle. Ja veel: tavaliselt ilmnevad tugevad «pendlid» enne mõnd sööstu järgmisele teadvus(tamis)e tasemele. Mida karmim «pendel», seda tuge​vam on järgnev üleminek. Muidugi kui praktiseerija «pendli» läbib, põnnama ei löö ja tagasi ei pöö​ra. Muide, töö katkestamine tavaliselt kõrvaldab «pendli» mõne aja pärast, ent nii võib jääda lõk​su olukorda, milles hulk «vana» on juba surnud, ent midagi «uut» ei ole veel sündinud, ja visel​da seal kaua ja piinarikkalt, nagu muda rattakoopas. Seetõttu on minu isiklik soovitus: mitte pea​tu​da enne «Suure Pohhuismi» stabiilse seisundi saavutamist. Inimesed, kes jäid seisma varajastel ja kesk​mistel etappidel, langevad vahel viljatusse mentaalsesse kiimlusse, otsides «efektiivsemaid metoo​dikaid», süüdistavad «halbasid, ebaefektiivseid tehnikaid, mis tegid mulle ai-ai» – olles vaid ühe-kahe kuu kaugusel olemise kvalitatiivselt uuest seisundist. Paraku leidub ka selliseid, ent need on nende isiklikud probleemid.

Leidub ka «konstruktiivseid pendleid» – need on teie mistahes probleemid, mis lahvatavad teile otse näkku hetkelise väljapurske kujul. See «pendli» tüüp on suurepärane võimalus läbi​töö​ta​mis​teks, sest materjal pressib siis ise esile, jõua ainult kirja panna. Tõsi, selles seisundis olles piisab (vä​he​masti esialgu) harva teadvustatust, et leida üles selle seisundi tegelikud põhjused iseendas, ja inimene lihtsalt viskleb ning süüdistab kõiki ja kõike ümberringi. Ent pärast maharahunemist on põhjused ja juured talle reeglina kas nähtavad või on neid hulga kergem üles leida – tähendab, et kergem lasta töötlusse pärast ülesotsimist.

Õigluse huvides tahaks märkida, et seda tüüpi «pendlites» on enamik elanikkonda vahet pidamata, ent need «pendlid» on alla surutud ja silutud (vaadake ümberringi – igal pool on alaline, allasurutud ärritus, ja samasugused tigedus ning vihkamine, isegi kui neid püüdlikult varjatakse). Allasurumine viib kuhjumiseni, millele järgneb täiesti automaatselt plahvatus (mistahes pereskandaal või täna​va​tüli, mille võib esile kutsuda mistahes, kõige tühisem väline ärritaja). Kuna inimene absoluutselt ei teadvustu ega valda ka efektiivseid tehnikaid, ei mõista ta plahvatuse põhjust (mis lasuvad, mõistagi, tema peas) ja piinleb vaikselt selle «aeglase pendli» käes edasi, järgmise plahvatuseni ja nii edasi. Meil aga viib «plahvatav pendel» sageli põhjuste teadvustamise ja nende läbitöötamiseni, nii et mingis mõttes on ta kingitus praktiseerijale, andes võimaluse näha ja läbi töötada mingisugust «küpset» materjali.

Aktiivsel läbitöötamisel (tingimusel, et päevas käivitatakse keskmiselt 2 automaati + töötatakse läbi 1-2 oma probleemi) võivad esimesed 2-3 kuud «pendlit» tulla lausa pideva voona ja saastal ei pais​ta otsa ega äärt – pigem on see katkematu kannatuste, valu, ärrituste, depressiooni jada, tead​vus​ta​mi​se ja vabanemisrõõmu perioodidega seal vahel. Voog hakkab järk-järgult vaibuma umbes 2,5 kuu pärast, selles tekivad vaheajad (ehkki inimene võis juba kaotada lootuse, et kõntsavool kuna​gi lõpeb), hingata on kergem. Sel ajal hakkavad avanema suurte, «rasvaste» individuaalsete prob​lee​mide juured. Seejärel «pendlite» hulk ja jõud vähehaaval raugeb, nad muutuvad «laugemaks», ent sellegipoolest võib veel raputada nii, et küll saab – et vabalt ei võtaks. (
Eraldi tasub rääkida «pendlitest» sündmuste tasandil. Võib esineda juhtumeid, et ümberringi läheb lah​ti täielik perse – laus-ebameeldivused. Seda ei juhtu just sageli ja mitte kõigil, näiteks minul pea​aegu ei olnud, ent kui see juhtub – analüüsige olukorda ja vaadake, millega nimelt te selle esile kut​​su​site. Tõenäoliselt kaabite kokku puntra hirme, lolle veendumusi ja uskumusi (tüüpi «sel​les​se ei tohi sekkuda, ma saan karistada» ja muud jampsi) ning vasturääkivaid soove. Kogu seda ma​ja​pida​​mist põrnitseda ja haliseda pole mõtet, seetõttu töötage lihtsalt läbi kõik, millega te olu​kor​ra teki​tasite, sest ise tegite – ise ka klaarite. Harjuge ära vastutusega kõige oma maailmas toimuva eest, sest lõppude lõpuks, lasteaed hakkab otsa lõppema ja lõpuks ometi saate täiskasvanuks.

Niisiis, et kergemini toime tulla kõikvõimalike «pendlitega», muidugi kui nad tekivad (eeldame, et teie, nagu minagi, pooldate kiireid ja tegelikke tulemusi, mitte aastatepikkust halisemist), tasub enda​le reegliks võta järgnev:

1.
Inimene on huvitav loomake. Teadvus ei märka enam neid probleeme, mis teda ei tüüta. Oleta​me, et täna hekseldab teid mingi probleem, mis kohe kuidagi elada ei lase, ja siis saab see läbi töö​ta​tud ning kaob. Mõne aja pärast on standardse inimese reaktsioon «no ja siis, üks p*** puha, pole​gi justkui midagi muutunud», aga see, et probleem, mis nädal tagasi magada ei lasknud, enam ei piina – seda justkui ei märkakski. Nimelt seetõttu võib ego meil edukalt «pea segi ajada» jutuga, et mida​gi nagu polekski läbi töötatud ega muutunud. Sellepärast on töös väga tähtis järgnev: pidage oma seisundite päevikut ja märkige sinna ka läbitöötatavad probleemid. Väga näitlik on lugeda enda​le ette seda soga, mis vaevas teid kuu-kaks tagasi, ning küsimused «töötab–ei tööta» langevad ise​enesest ära.

2.
Jätke meelde. Kui teil on halb – siis on see «pendel». Kui teile tundub, et midagi pole läbi töö​ta​tud – see on «pendel». Kui tundub, et kõik on lootusetu – see on «pendel». Kui teile tundub, et olete «lakke pressitud» ja töös ei ole mitte mingisugust edasiliikumist – see on «pendel». Kui tun​dub, et kõntsa on peas liiga palju ja seda ei õnnestu mitte iial läbi töötada – see on taas kord liht​labane ropp «pendel» – teie ego püüab teil taas nahka üle kõrvade tõmmata. Tehke endale pla​kat ja riputage nähtavale kohale, et alati mäletada, kes tegelikult «pendleid» juhib, vahest siis kaob tahtmine neist välja teha (ehkki tunnistan pattu – kuigi ma seda kõike tean, on mind ennast perioodiliselt raputanud ja siis võtsin ma järjekordset «pendlit» puhta kullana, et paari päeva pärast olla vapustatud, milline idioot ma küll olin).

3.
Kui teie peas hakkab keerlema suur hulk sõnu «kõik», «ei iial», «alati», «mitte miski» jts üldis​tused – näiteks «kõik on oinad», «kõik on halvasti» või «mitte midagi pole läbi töötatud» – on see väga hea indikaator, et olete «pendlis».

4.
Töötage alati läbi eranditult kõik pendlid. Alguses võtke ta vastu, et selline ta nüüd siis on (sel​le jaoks võite kasutada Antagonistliku Motivatsiooni Valemit, nagu Slavinskil, pannes suvalise käe 2 sõrme keset rinda ja korrutades «hoolimata sellest, et mul on praegu paha olla ja ma tun​nen, et kõik on lootusetu, armastan ja tunnustan ma tervenisti ja täielikult iseennast, oma keha, oma isiksust, samuti seda, et mul on praegu paha olla ja kõik on lootusetu»). Kui tunnete, et ole​​te jõudnud kasvõi pisikesegi seisundi-tunnistamiseni, siis lihtsalt kirjutage endast välja, pabe​ri​tükile kõik, mida seoses selle seisundiga mõtlete-tunnete, ja töötage iga lause läbi tööt​lus​mooduliga «Tööta see läbi» (vt vastavat peatükki). Olemas on ka «pendlite» automaat-tööt​le​ja, mille leiate saidi jaotusest «tasuta protokollid» &&& (ainult registreeritud kasutajatele; viide registreerimisvormile on raamatu lõpus [NB, hoiatab, et registreeruda tohib ainult pärast raamatu täielikku läbilugemist!]). Vahel ei tööta ta nii kiiresti, kui tahaks, ent üldiselt võib abiks olla. Kasulikke nõuandeid tüütust «pendlist» vabanemise teiste meetodite kohta võib lugeda saidi jaotuses «artiklid».

5.
Oluliselt võib aidata «pendlite» illusoorsuse teadvustamine. Kui teid «tabab» järjekordne «pen​del», siis küsige endalt, kes kannatab, ja püüdke see kannataja üles leida («kes, kes – mina ju!» vastuseks ei kõlba). Otsige, kus teis see kannatav osa on – ja täiesti võimalik, et «pendli» piinad muutuvad kiiresti naljaks, kui ilmneb, et kannatajat kui sellist, nagu selgub, polegi!

6.
Ärge unustage «rümpa» ja aju – puht-füüsilisel tasandil. Kui võimalik, tehke sporti. Töötlus​te ajal jooge palju vett (vähemalt 2 liitrit puhast vett päevas). Pärast intensiivset töötlust käige duši all. Võtke polüvitamiine, pöörates erilist tähelepanu B-grupile. Tavalistes multi​vitamiini​komp​lek​sides on B-vitamiini hulk üpris piiratud – seepärast ostke spetsiaalseid «B-komp​lek​se». Venemaa apteekide klientidele: selline on näiteks Multitabs B-complex, mis on loodud spet​siaalselt kasutamiseks tõsiste psüühiliste ja füüsiliste koormuste korral – aga selles, et koor​mus saab tõsine olema, pole kahtlustki. Tungivalt soovitatakse lisaks võtta veel rasvhappeid (Omega-3) ja E-vitamiini. Venemaa apteekides müüakse DoppelHerzi toodet «Omega-3» 800-milligrammistes kapslites (kui te elate kusagil mujal, leidke oma turul kättesaadav alternatiiv). Omega-3 ja E-vitamiini päevanormi tagab 2 kuni 4 kapslit, sõltuvalt teie kehakaalust, ja need omakorda parandavad peaaju ja südame-veresoonkonna tööd üleüldiselt. Peale selle tasub proovida võtta suira (see on mesilaste korjatud õietolm pärast läbikäärimist), mida müüakse ka seguna «mesi õietolmuga» mitmesugustes mesinduskauplustes. Suir on looduslikult vitamiini​ri​kas, suurepärane immuunsüsteemi booster, ja üldse igas suhtes kasulik (regulaarsel suira tarbi​mi​sel pole vaja vitamiine võtta, vältimaks hüpervitaminoosi). Ja ärge unustage organismi puhas​​tamist – pidage meeles, et igasugune «saast» võib töötluste käigus väljuda puht-füüsilisel ta​san​dil, seetõttu on äärmiselt tähtis jälgida oma toitumist, puhastada soolestikku, jälgida maksa ja neerude seisukorda. Töötades «ajuga», ärge unustage ka oma rümpa!

7.
Võtke vastutus enda peale. Kordan, pärast mõningaid protsesse võivad mõnikord esineda vä​ga ebameeldivad, järsud «tagasilöögid» tugeva depressiooni ja teiste negatiivsete emotsionaal​se​te seisunditega (tegelikult on need teie ego järjekordsed mängud, ent see ei muuda neid sei​sun​deid vähem ebameeldivaks). Kui te pole valmis neid seisundeid taluma ja läbima või kar​da​te neid – sulgege raamat just nüüd ja unustage ta. Keegi ei sunni ega meelita teid tegelema raa​ma​tus kirjeldatavate tehnikatega, aga kui te nendega siiski tegelete, olgu teil veidigi mõistust, et võtta enda peale vastutus selle eest ja taibata, et teil võib esineda «pendleid». Mõelge ise, oma peaga, millesse te ennast segate ja kas te ikka olete valmis maksma selle hinda, mida saate. See ei tähenda, et te saate pidevalt piinlema ja nii edasi, ent kui te üle töötate ja «pendeldate» – olgu teil piisavalt mehisust võtta endale selle eest vastutus, see [«pendel»] vastu võtta ja üle elada.

8.
Meenutan veel kord. Kõik, mida te «pendlis» olles tunnete, on pettus. Need pole teie emot​sioo​nid ja teie tunded, lihtsalt ego näitab teile järjekordset saastfilmi. «Pendlis» olles ärge tehke min​geid järeldusi, oodake, kuni jõuate sellest välja ja saavutate kvalitatiivselt teise seisundi ja aru​saamise. Teha mistahes järeldusi maailma, iseenda ja tehnikate kohta, olles «pendli» sei​sundis, on rumal.
Ja lõpetuseks lootusekiireke. Esiteks, mitte kõik ei satu «pendlisse» (või noh, vähemasti mitte kõik ei satu sügavasse valulikku «pendlisse»). Ma tean mitut inimest, kes ei kujuta ettegi, mis asi see on, ehkki töötlevad väga palju. Millest see sõltub, ma ei tea, ehkki on mõningaid kahtlusi selles osas, et «in​tellektuaalse töö» inimesed, kellel on alla surutud emotsionaalne sfäär, kannatavad mõnikord «pend​lite» käes vähem. Teiseks, mida rohkem olete läbi töötanud, seda vähem on peas saasta ja se​da kergem on hingata, ning seda harvemini esineb ka «pendleid», aga need, mis esinevad, on palju kergemad. Aja jooksul võib see toimida vähem sirgjooneliselt ja anda kavalamaid «pendleid» – ent sel​leks ajaks teadvustate te juba palju enamat kui alguses ega lase ennast ära lollitada. Huvitav – võib-olla saabub koguni hetk, mil tundub, et tehnikad ei tööta enam, sest «pendleid», näed sa, polegi. Te tunnete neist puudust, te igatsete neid taga. Vaat' sellised paradoksid.

Muide, veel üks asi. Töö esimene faas annab muuhulgas küllalt palju selleks, et vähendada ja neut​ra​liseerida «pendleid» edaspidi. Emotsionaalne tasakaal on pärast polaarsuste ja emotsionaalsete klast​rite läbitöötamist oluliselt stabiilsem, ja egol on keerulisem «vedada teid pendli häda​orgu». Seetõttu suhtuge hoolikalt 1. etapi töösse – siinne haltuura võib hiljem, kui töötlusautomaatidega tööle hakkate, kalliks maksma minna.

No mis, hirm naha vahel? Tegelikult pole üldse kindel, et teid tabavad sellised räiged «pendlid» – nagu ma juba ütlesin, kõik see on väga ja väga individuaalne ja sõltub paljuski kiirusest. Mida kiiremini soovite [edasi] liikuda, seda suurem risk. Kaaluge ise oma valmisolekut kannatada ajutisi ebamugavusi ja võrrelge seda oma sooviga saavutada vabadus. Ning otsustage ise.

Üks selle peatüki ülesandeid on takistada tööle asumast neid, kes selleks valmis pole – kõikvõimalikke virisejaid ja kaeblejaid. Neil oleks parem mitte alustadagi – sest põhjuseid virisemiseks tuleb lademes. Ent neile, kes on reaalselt valmis tööks, aga lõid pisut «põnnama» pärast kõiki siin kirjeldatud «õudusi», meenutan Strugatskite tsitaati:

«Ning öeldi mulle, et see tee viib mu surmaookeani veerde, ja ma pöördusin poolelt teelt tagasi. Ja sellest ajast laotuvad mu jalge alla ainult kõverad tupik- ja kõrvalrajad...» [leida raamat ja varasem tõlge].

Ükski «pendel» ei saa midagi teha inimesele, kes on otsustanud oma Vabaduse nimel lõpuni minna. Kui te olete Vabaduse eest valmis kõigeks – isegi surema või hulluks minema –, nae​ra​te te «pendlile» lihtsalt näkku. Sest te olete temast tugevam.

Lõpetuseks meenutan veel üks kord:

Mistahes «pendel» – see on luiskava aju loodud püünis. Ärge uskuge teda.

PS. Juba selle raamatu kirjutamise käigus saadi mõnesugust informatsiooni teistsugusest ajus «pend​lite» kujunemise mehhanismi mudelist, mis sundis töötlemise protseduuri täielikult üle vaatama, mis viis oluliselt vähemate «pendlitega» tehnoloogia loomiseni. Neid tehnoloogiaid kasutatakse kõigis 4. põlvkonna protokollides (
Süsteemi «filosoofilised» aspektid

...tuleb selline aeg, mil korralikud inimesed
peavad häbiväärseks määrida oma ja teiste aju
metafüüsika, dialektika ja muu sõnnikuga,
mida kokkuvõttes kujutab endast filosoofia.
(Surat)

Ehkki ma püüdsin vältida käesolevas raamatus mistahes «filosoofia» kasutamist, tuleb mõningane hulk seda ikkagi lisada, peamiselt selleks, et süsteemi tulevased kasutajad ei hellitaks liigseid illu​sioo​ne. Aga ma püüan tema koguse viia võimalikult minimaalseks, et mitte mürgitada teie aru liigne kord kõikvõimaliku mentaalse oksega.

Niisiis, ma kirjutasin juba sissejuhatuses, et käesolev süsteem kujutab endast töövahendit, mitte Teed. Antud tehnikatega töötamise ainus eesmärk on lõpetada oma ajude keppimine ja ha​ka​ta elama. Nad sisaldavad endas järgnevaid asju: mõistuse depolariseerimine, see tähendab taju hin​nan​gulisuse aluseks olevate polaarsuste neutraliseerimine; mineviku läbitöötamine ja läki​ta​mi​ne utiili; mõistuse tühjendamine automaatselt toimivatest uskumustest, teadmistest, veen​du​mus​test, kuna​gi omaksvõetud ja loodud postulaatidest, otsustest ja muust tühjast-tähjast (mis tege​lik​ku​ses on pea​mine ülesanne, kuna nii polaarsused kui minevik pole muud kui illusioonid); ning isik​su​se integ​reerimine, tema defragmenteerimine ja jõudmine terviklikkuseni (paralleelselt «isiksuse» järk-jär​gulise utiilisaatmisega, vähemasti osaliselt).

Ma ei saa lubada, et praktiseerija leiab selle tagajärjel elu mõtte, ühineb Kõrgema Minaga, saab teada universumi saladused, imbub läbi kõikehõlmavast armastusest jms. Ainus, mis suurema või väik​sema tõenäosusega juhtub – et praktiseerija vähendab radikaalselt  oma ajude keppimise taset. Ent kui te mõtlete, et neid tehnikaid praktiseerides liigute te justkui mingisuguse «suure vaimsuse» poole – siis te tõenäoliselt murdute, sest te avastate, et sellist kohta, kuhu välja jõuda, polegi, ning hiljem näete sedagi, et pole ka seda, kes võiks sinna jõuda. Ja ka sõna «vaimsus» selles mõttes, nagu te seda alati mõistnud olete, võib teid aja jooksul hakata naerma ajama, sest meeletu hulk illusioone, mis seda mõistet ümbritsevad, lihtsalt kaob. Te mõistate, kui totaalselt on inimesed oma aju ära sitanud jampsiga«vaimsusest», ja tunnete jubedust. Võib-olla siis algabki teie jaoks tegelik, mitte наглюченная [глюк 'luulu', slängis 'kiiks' – luulutatud?] «vaimsus», ja ta on täiesti teistsugune kui te seda endale ette kujutasite...

Vaevalt küll, et te hakkate tehnikate kasutamise tagajärjel totaalselt armastama kõiki inimesi, ja vaevalt ka, et teil on pidevalt hea tuju ja rõõm. Kui te soovite «kõikehõlmavat armastust ja alalist õndsust» – pöörduge mistahes sekti, seal topitakse teid seda kraami täis täieliku «eitahani». See ei tähenda, et te hakkate inimesi vihkama ja olete kogu aeg morn – oo ei, seda kindlasti mitte. Lihtsalt ärge oodake, et teil saab alati olema suurepärane tuju ja te muudkui vadistate rõõmsalt. Te suudate endiselt tunda ka negatiivseid emotsioone, et te jääte neisse radikaalselt vähem kinni. Mis puudutab inimesi nende enamikus, siis pärast seda, kui olete neid hästi tundma õppinud (eelkõige iseenda näitel), hakkate neid lihtsalt tajuma sellistena, nagu nad on. Siis saate aru, miks Don Juan soovitas Castanedale: «jäta inimesed rahule».

Mõttetu on oodata piikvasaralt, et ta kuhugi [kohale] viiks. Ei vii ta kusagile – ta võetakse kätte ja lõ​hutakse asfalti. Täpselt sama moodi ei vii selles raamatus kirjeldatav süsteem praktiseerijat ku​sa​gi​le. See on lihtsalt töövahend aru illusoorse materjali väljapuhastamiseks, aga kas te seejärel ka roh​kemat tõde näete, on raske öelda. Kui näete – pole sugugi kindel, et see tõde teile meele järele on. Pigem ootavad teid mentaalse materjali läbitöötamise käigus pettumused, kuna silm​näh​ta​vaks saab väga paljude seni teie maailmapildi aluseks olnud  asjade illusoorsus ja mõttetus.

Võimalik, et kõige enam kannatavad «armastusest ja valgusest punutud» eksalteeritud skiso​tee​ri​kud, kes püüavad «võidelda pimedusega» ja «minna valguse poole». Käesolevas raamatus kir​jel​da​tud tehnikad assotsieeruvad pigem omamoodi «Keskteega», mis eeldab, et vägivaldselt ei võeta mit​te midagi ära ega ka tõmmata mitte midagi vägisi ligi. Või, nagu rääkis Lester Levinson, «Se​do​na meetodi» autor: «Ei mingeid külgeköitmisi, ei mingeid lahtirebimisi». Seetõttu, kui te olete nn «po​​sitiivse mõtlemise jünger», võivad teie veendumuselt tugevasti kannatada saada sedamööda, kui​​das kasvab arusaamine kõige ühtsusest ja erinevuste puudumisest. Kui olete nende hulgast, kes hüper​trofeerunult «armastavad kõiki ja kõike ja kiirgavad valgust», mõelge hästi järele, enne kui tööd alustate, sest pärast teil tagasiteed enam pole. Rääkimata üldse sellest, mida kogevad «armas​tust kiirgavad», kui neist hakkab läbitöötluste käigus välja pressima nende mõistuse tegelik sisu, mida seniajani peideti «headuse ja armastuse» illusiooni õhukese kihi varju.

Samuti kannavad parandamatuid kaotusi kõik esoteerilised teadmised ja veendumused, mis teil või​vad olla. Mistahes veendumuste läbitöötamine põhjustab nende kiire ja efektiivse neutraliseerimise – te lihtsalt taipate ise paljutki asjus, mida pidasite siiani ainuõigeks (s.t saate aru, et lihtsalt so​ni​si​te). Reaalse vabaduse jaoks soovitatakse läbi töötada eranditult kõik oma veendumused. Mistahes «tõde», mis on sõnastatud, on juba ekslik ja vajab läbitöötamist. Võimalik, et jõuate seisunditesse, mida pole võimalik väljendada sõnades või kontseptsioonides – mis seal's ikka, mul on teie üle sii​ralt hea meel, ent mingeid garantiisid, et nii juhtub, pole olemas.

Süsteem ei anna midagi, seevastu ära koristab palju. Järk-järgult kaob isiksus kui selline – mitte selles mõttes, et inimene muutub tatimulle puhuvaks idioodiks või zombiks, vaid et tema «tü​hik​lik​kus» üha kasvab. Inimene tunneb annast üha õõnsama ja õõnsama konstruktsioonina, ja Pelevini fraas «oma olemuselt tühiklike tajuelementide kooslusest» muutub teatud etapil arusaadavaks mitte üksnes mõistuse tasandil, vaid kogu oma olemuses. Vaieldamatult on just selline seisund paljude eri koolkondade «adeptide» eesmärk, ent «lihtne inimene» võib harjumatusest ehmuda või depressioo​ni langeda.

Eneseidentifitseerimisi langeb vähemaks kuni seisundini, kus inimene ei suuda enam öelda, et ta üld​se ennast kellegi-millegina tunneb – isegi mitte tühjusena. Võimalik, et just siis hakkategi te jõud​ma oma «Tõelise Mina» tajumiseni – siis, kui kõik «vale-minad» ära langevad. Ent ärge helli​ta​ge illusioone, et käesolev süsteem annab teile pihku sellesama «Tõelise Mina» – tolle peate te üles leidma ise ja eneses, mitte kusagil väljaspool.

Töö käigus on võimalikud sellised üleminekuseisundid, mil te pole veel adunud oma «sisemist [selgroogu/varrast/tüve/tuuma]», mis on ikka veel peidus kõntsakihi all, ent olete juba kaotanud selle, millesse sai klammerduda välises maailmas – veendumused, mõtestused, motivaatorid. Või​vad tekkida igavus, apaatia, depressioon kõige mõttetusest – arvestage, et see on lihtsalt üks etappe, mis on vaja läbida. Üks teetähiseid teel reaalsuse juurde sellisena, nagu ta on, mitte nagu me teda varem ette kujutasime.

Mõelge hoolikalt järele, enne kui otsustate hakata tööle kirjeldatavate tehnikatega. Kellegi jaoks võib olla palju parem anduda magusale kujutlusele «olevusest, kes on punutud armastusest ja val​gu​sest», «ühtimisest maailma ja jumalaga», «suurest missioonist Maa peal» jms, ja puhuda foo​ru​mi​tes rõõmsaid mullikesi. Selles raamatus kirjeldatav süsteem on, metafoorselt väljendudes, midagi selle​sama punase pilli/tableti taolist, mille Morpheus andis Neole, ent asi on selles, et «...» [навуходоносор???] pole tegelikult olemas... See on tõsine valik, ja kellelgi, võimalik, oleks parem valida mitte punane, vaid sinine pill, sest uni on ärkvelolekust magusam. Valik on teie.

Praktika: esimene faas

Esimene faas on arvestatud umbes ühe kuu pikkuseks iseseisvaks tööks ja tema ülesanne on val​mis​ta​da ette vundament järgnevaks iseseisvaks edasiliikumiseks, mis kasutab kiiremaid, auto​mati​see​ri​tud tehnikaid. Esimeses faasis pannakse kindel alus ümbritseva maailma subjektiivse jaotamise, duaal​suse ja taju hinnangulisuse edasisele vähenemisele, emotsionaalse tasakaalustatuse kasvule ja järg​nevale tööle minevikuga.

Esimeses faasis töötatakse kolmes suunas (nad kõik on kohustuslikud ja peavad olema kaasatud, et edaspidine edasiliikumine oleks edukas).Need on töö polaarsustega (polaarsuste neutraliseerimine nimekirja järgi, lisaks oma isiklikud polaarsused), töö emotsionaalse skaalaga (emotsionaalse tasakaalustatuse ja neutraalsuse seisundi saavutamise algus) ning esmased mineviku puhastamised teie esimese robot-automaadi abil.

Vabal valikul, kui organism koormuse(d) välja kannatab, võib vähehaaval hakata käsitsi läbi töö​ta​ma mõnesid teie olemasolevaid probleeme, niiöelda kogemuse saamiseks ja harjumuse te​ki​ta​mi​seks. Muuseas, see samm on faasis 1 vabatahtlik ja võib vahele jääda, kui pole soovi sellel etapil prob​leemidesse süveneda.

Järgnevates peatükkides vaadeldakse üksikasjalikult kõiki kolme järgmise kuu kohustuslikku töö​suun​da.

Töötlusmoodulite käivitamise ebatavalisest viisist

Kohe tuleb teha üks väike, ent väga tähtis kõrvalepõige. Selles raamatus kirjeldatav tehnika paistab silma mõnevõrra ebatavalise lähenemisega viisile, kuidas töötlusmoodulid teie alateadvusse «laa​di​da». Nimelt: lugejad ei saa kätte mitte töötlusmooduleid endid (see tähendab baasmooduleid, mis vii​vad läbi mentaalse materjali madalatasemelist töötlust, nagu näiteks raamatus järgnevalt kir​jel​da​tud moodulid «Sulanda» ja «Tööta see läbi»). Nad saavad juhise alateadvusele, milles antakse üks​nes «viide» töötlusmoodulile. Töötlusmoodul ise paikneb minu alateadvuses, ning lugeja ala​tead​vus lihtsalt võtab sealt kogu konkreetika (see tähendab, kujuneb omamoodi klient–server-arhitektuur). See tähendab, et teadlikul tasandil ei saa klient midagi teada, kuna mehhanismide töö üksikasjad jäävad minu kätte.

Sellisel lahendusel on mitu põhjust – sealhulgas nii know-how kaitse kui süsteemi kui sellise keerukus – 

Polaarsuste töötlemine

Töötlusmoodul «Sulanda(mine)»

Kuidas neutraliseerida polaarsusi

Probleemide töötlemine

Tegevuspõhimõte

Töötlusmoodul «Tööta see läbi»

Emotsionaalsete seisundite läbitöötamine

Küber-Kähku – robot mineviku puhtaksrookimiseks

Protokoll «Küber-Kähku»

Polaarsuste nimekiri

Emotsionaalsed klastrid [kobar, kimp, parv]

Tööplaan

Mis lõpuks välja tuleb?

Praktika: teine faas

Töö minevikuga

Nimekirjade koostamine

«Tšpok» ja «Hoppo». Intsidentide [juhtumite/sündmuste] läbitöötamine/töötlemine

Töö probleemidega

Veendumused

Ringprotsessing

Bablo/Papp/... võidab kurja – raha läbitöötamine

Totaalne sulandamine

Automaadid

Automaatidest ja töötlemise totaalsusest

Automaatide kasutamise strateegia

Töö kiirused – millal oodata tulemusi

Kui midagi jääb töötlemata

Iseseisva töö ligikaudne kava

Edasiliikumise etapid

FAQ – korduma kippuvad küsimused

Lühike spikker

Lühisõnastik

Lõppsõna

обработчик «Обработай это» – 

колбасит – hakib, hekseldab, väntsutab, ...?

пустотность – tühiklikkus, õõssus

� Venekeelne nilbus on andnud hulga teistessegi keeltesse levinud väljendeid, osa neist näeb juba üsna ametlikuna välja. Antud juhul tähendab arvatavasti «ükskõiksus, minnalaskmine».


� Stanislav Grof (sünd. 1931), tšehhi-ameerika psühholoog ja psühhiaater, transpersonaalse psühholoogia rajaja, üks esimesi teadvuse muutunud seisundite (LSD, holotroopne hingamine) uurijaid. – Tlk.


� Ei söösta jah, tavaliselt otsib hoopis kellegi, kes mõistliku ooteaja piires ihaldatud pudeliga (kalaga, mikseriga) uksest sisse astub ja ei jõua ära imestada, miks tal küll tekkis tahtmine just nüüd ja/või nii tulla. – Tlk.


� Ken Wilber: No boundary: Eastern and Western Approaches to Personal Growth, 1979/2001


� Živorad M. Slavinski: The Return to Oneness: Principles and Practice of Spiritual Technology, 2005


� katkendlik, killustatud – Tlk.


� Vadim Zeland on oma raamatutes (Tran(s)surfing 1: Variatsioonide kosmos; Tran(s)surfing 2: Koidutähtede sahin, 2005; Tran(s)surfing 3: Edasi minevikku, 2006; Tran(s)surfing 4: Reaalsuse juhtimine, 2007; Tran(s)surfing 5: Õunad kukuvad taevasse, 2008; Unenägude foorum, 2008) kirjeldanud põhimõtteid ja tehnikaid, kuidas selmet panna täituma oma kartused, lasta täituda oma unistustel. Ilmunud vene, esimesed kolm ka inglise ja saksa keeles. 

